cyanic-selkie/wikianc huggingface dataset:
ಮರುಭೂಮಿಯ ಪರಿಸರ ವಿಜ್ಞಾನ
ಜೀವಿಯ ರೂಪಾಂತರ
link=//upload.wikimedia.org/wikipedia/commons/thumb/b/b1/Chameau_de_bactriane.JPG/355px-Chameau_de_bactriane.JPG|thumb|355x355px| ಬ್ಯಾಕ್ಟೀರಿಯಾ ಒಂಟೆಗಳ ಹೆಚ್ಚಿನ ದೇಹದ ಉಷ್ಣತೆಯು ನೀರನ್ನು ಸಂರಕ್ಷಿಸಲು ಅನುವು ಮಾಡಿಕೊಡುತ್ತದೆ.
ಪ್ರಾಣಿಗಳು
ಮರುಭೂಮಿಗಳು ಸಸ್ಯ ಮತ್ತು ಪ್ರಾಣಿಗಳ ವೈವಿಧ್ಯಮಯ ಸಮುದಾಯಗಳನ್ನು ಬೆಂಬಲಿಸುತ್ತವೆ. ಇವು ವಿಪರೀತ ತಾಪಮಾನ ಮತ್ತು ಶುಷ್ಕ ಪರಿಸ್ಥಿತಿಗಳಿಂದ ತಪ್ಪಿಸಿಕೊಳ್ಳಲು ಸಮರ್ಥವಾಗಿರುತ್ತವೆ. ಉದಾಹರಣೆಗೆ, ಮರುಭೂಮಿ ಹುಲ್ಲುಗಾವಲುಗಳು ಅದರ ಸುತ್ತಮುತ್ತಲಿನ ಪರಿಸರ ವ್ಯವಸ್ಥೆಗಳಿಗಿಂತ ಹೆಚ್ಚು ಆರ್ದ್ರವಾಗಿರುತ್ತವೆ ಮತ್ತು ಸ್ವಲ್ಪ ತಂಪಾಗಿರುತ್ತವೆ. ಸುತ್ತಮುತ್ತಲಿನ ಸಸ್ಯವರ್ಗವನ್ನು ತಿನ್ನುವ ಮೂಲಕ ಅನೇಕ ಪ್ರಾಣಿಗಳು ಶಕ್ತಿಯನ್ನು ಪಡೆಯುತ್ತವೆ, ಆದರೂ, ಮರುಭೂಮಿ ಸಸ್ಯಗಳನ್ನುಸೇವಿಸಲು ಜೀವಿಗಳಿಗೆ ಹೆಚ್ಚು ಕಷ್ಟ. ತೀವ್ರವಾದ ತಾಪಮಾನವನ್ನು ತಪ್ಪಿಸಲು, ಹೆಚ್ಚಿನ ಮರುಭೂಮಿ ಸಸ್ತನಿಗಳು ರಾತ್ರಿಯಲ್ಲಿ ವಾಸಿಸುತ್ತವೆ, ಹಗಲಿನ ಸಮಯದಲ್ಲಿ ಬಿಲಗಳಲ್ಲಿ ವಾಸಿಸುತ್ತವೆ. ಈ ಬಿಲಗಳು ಹೆಚ್ಚು ಬಿಸಿಯಾಗುವುದನ್ನು ಮತ್ತು ನಿರ್ಜಲೀಕರಣವನ್ನು ತಡೆಯುತ್ತವೆ ಏಕೆಂದರೆ ಅವು ಸಸ್ತನಿಗಳಿಗೆ ಸೂಕ್ತವಾದ ತಾಪಮಾನವನ್ನು ನಿರ್ವಹಿಸುತ್ತವೆ. ಮರುಭೂಮಿ ಪರಿಸರ ವಿಜ್ಞಾನವು ಶುಷ್ಕ, ಕ್ಷಾರೀಯ ಮಣ್ಣು, ಕಡಿಮೆ ನಿವ್ವಳ ಉತ್ಪಾದನೆ ಮತ್ತು ಸಸ್ಯಾಹಾರಿಗಳು ಮತ್ತು ಮಾಂಸಾಹಾರಿಗಳಿಂದ ಅವಕಾಶವಾದಿ ಆಹಾರದ ಮಾದರಿಗಳಿಂದ ನಿರೂಪಿಸಲ್ಪಟ್ಟಿದೆ. ಇತರ ಜೀವಿಗಳ ಬದುಕುಳಿಯುವ ತಂತ್ರಗಳು ಶಾರೀರಿಕವಾಗಿ ಆಧಾರಿತವಾಗಿವೆ. ಅಂತಹ ತಂತ್ರಗಳು ನಿರೀಕ್ಷಿತ ಬರಗಾಲದ ಅವಧಿಗಳಿಗೆ ಮುಂಚಿತವಾಗಿ ಜೀವನ ಚಕ್ರಗಳನ್ನು ಪೂರ್ಣಗೊಳಿಸುವುದು ಮತ್ತು ವಿಶೇಷ ಅಂಗಗಳ ಸಹಾಯದಿಂದ ನೀರನ್ನು ಸಂಗ್ರಹಿಸುವುದನ್ನು ಒಳಗೊಂಡಿರುತ್ತದೆ.
ಮರುಭೂಮಿಯ ಹವಾಮಾನವು ಎಂಡೋಥರ್ಮಿಕ್ ಜೀವಿಗಳ ಮೇಲೆ ವಿಶೇಷವಾಗಿ ಬೇಡಿಕೆಯಿದೆ. ಆದಾಗ್ಯೂ, ಎಂಡೋಥರ್ಮಿಕ್ ಜೀವಿಗಳು ಸಾಮಾನ್ಯವಾಗಿ ಬರಗಾಲದಿಂದ ಪ್ರಭಾವಿತವಾಗಿರುವ ಮರುಭೂಮಿ ಪರಿಸರ ವ್ಯವಸ್ಥೆಗಳಂತಹ ಆವಾಸಸ್ಥಾನಗಳಲ್ಲಿ ನೀರಿನ ಧಾರಣದಲ್ಲಿ ಸಹಾಯ ಮಾಡಲು ಕಾರ್ಯವಿಧಾನಗಳನ್ನು ಅಳವಡಿಸಿಕೊಂಡಿವೆ. ಬಾಹ್ಯ ಉಷ್ಣತೆಯು ತಮ್ಮ ದೇಹದ ಉಷ್ಣತೆಗಿಂತ ಕಡಿಮೆ ಇರುವ ಪರಿಸರದಲ್ಲಿ, ಹೆಚ್ಚಿನ ಎಂಡೋಥರ್ಮ್ಗಳು ಆರಾಮದಾಯಕವಾದ ತಾಪಮಾನವನ್ನು ನಿರ್ವಹಿಸಲು ಶಾಖ ಉತ್ಪಾದನೆ ಮತ್ತು ಶಾಖದ ನಷ್ಟವನ್ನು ಸಮತೋಲನಗೊಳಿಸುತ್ತವೆ. ಆದಾಗ್ಯೂ, ಗಾಳಿ ಮತ್ತು ನೆಲದ ಉಷ್ಣತೆಯು ದೇಹದ ಉಷ್ಣತೆಯನ್ನು ಮೀರುವ ಮರುಭೂಮಿಗಳಲ್ಲಿ, ಎಂಡೋಥರ್ಮ್‌ಗಳು ಈ ಪರಿಸರದಲ್ಲಿ ಹೀರಿಕೊಳ್ಳುವ ಹೆಚ್ಚಿನ ಪ್ರಮಾಣದ ಶಾಖವನ್ನು ಹೊರಹಾಕಲು ಶಕ್ತವಾಗಿರಬೇಕು. ವಿಪರೀತ ಪರಿಸ್ಥಿತಿಗಳನ್ನು ನಿಭಾಯಿಸುವ ಮತ್ತು ಅವುಗಳಿಂದ ತಪ್ಪಿಸುವ ವಿಧಾನಗಳನ್ನು ಮರುಭೂಮಿಯ ಎಂಡೋಥರ್ಮ್‌ಗಳು ಅಳವಡಿಸಿಕೊಂಡಿವೆ. ರಾತ್ರಿಯ ಮರುಭೂಮಿ ದಂಶಕಗಳು, ಕಾಂಗರೂ ಇಲಿಯಂತೆ ಹಗಲಿನ ಸಮಯವನ್ನು ಆಳವಾದ ಭೂಗತ ಬಿಲಗಳಲ್ಲಿ ಕಳೆಯುತ್ತವೆ ಮತ್ತು ಆಹಾರವನ್ನು ಹುಡುಕಲು ರಾತ್ರಿಯಲ್ಲಿ ಹೊರಹೊಮ್ಮುತ್ತವೆ. ಪಕ್ಷಿಗಳು ಬಿಲದಲ್ಲಿ ವಾಸಿಸುವ ಎಂಡೋಥರ್ಮ್‌ಗಳಿಗಿಂತ ಹೆಚ್ಚು ಚಲನೆಯನ್ನು ಹೊಂದಿವೆ ಆದ್ದರಿಂದ ನೀರಿನ ಮೂಲಗಳ ನಡುವೆ ಹಾರುವ ಮೂಲಕ ಶಾಖ-ಪ್ರೇರಿತ ನಿರ್ಜಲೀಕರಣವನ್ನು ತಪ್ಪಿಸಬಹುದು. ಅಧಿಕ ಬಿಸಿಯಾಗುವುದನ್ನು ತಡೆಗಟ್ಟಲು, ಅನೇಕ ಮರುಭೂಮಿಯ ಸಸ್ತನಿಗಳ ದೇಹದ ಉಷ್ಣತೆಯು ಮರುಭೂಮಿಯಲ್ಲದ ಸಸ್ತನಿಗಳಿಗಿಂತ ಹೆಚ್ಚಾಗಿರುತ್ತದೆ. ಉದಾಹರಣೆಗೆ, ಒಂಟೆಗಳ ದೇಹದ ಉಷ್ಣತೆಯು ಸಾಮಾನ್ಯ ಮರುಭೂಮಿಯ ಗಾಳಿಯ ಉಷ್ಣತೆಗೆ ಸಮನಾಗಿರುತ್ತದೆ. ಈ ರೂಪಾಂತರಗಳು ಒಂಟೆಗಳಿಗೆ ಹೆಚ್ಚಿನ ಪ್ರಮಾಣದ ನೀರನ್ನು ದೀರ್ಘಕಾಲದವರೆಗೆ ಉಳಿಸಿಕೊಳ್ಳಲು ಅನುವು ಮಾಡಿಕೊಡುತ್ತದೆ. ಮರುಭೂಮಿಯ ಸಸ್ತನಿಗಳಲ್ಲಿ ಹೆಚ್ಚಿನ ದೇಹದ ಉಷ್ಣತೆಯ ಇತರ ಉದಾಹರಣೆಗಳೆಂದರೆ ದೈನಿಕ ಹುಲ್ಲೆ ನೆಲದ ಅಳಿಲು ಮತ್ತು ಓರಿಕ್ಸ್. ನಿರ್ಜಲೀಕರಣವನ್ನು ಎದುರಿಸಲು ಕೆಲವು ಮರುಭೂಮಿಯ ಎಂಡೋಥರ್ಮ್‌ಗಳು ನಿರ್ದಿಷ್ಟ ಮತ್ತು ವಿಶಿಷ್ಟ ಗುಣಲಕ್ಷಣಗಳನ್ನು ವಿಕಸನಗೊಳಿಸಿವೆ. ಗಂಡು ಕಲ್ಲುಗೌಜಲು ಹಕ್ಕಿ ವಿಶೇಷವಾದ ಹೊಟ್ಟೆಯ ಗರಿಗಳನ್ನು ಹೊಂದಿದ್ದು ಅದು ನೀರನ್ನು ಹಿಡಿದಿಟ್ಟುಕೊಳ್ಳಲು ಮತ್ತು ಸಾಗಿಸಲು ಸಾಧ್ಯವಾಗುತ್ತದೆ. ಇದು ಕಲ್ಲುಗೌಜಲು ಹಕ್ಕಿ ಇನ್ನೂ ನೀರಿನ ಮೂಲಗಳಿಗೆ ಹಾರುವ ಸಾಮರ್ಥ್ಯವನ್ನು ಹೊಂದಿಲ್ಲದ ತಮ್ಮ ಮರಿಗಳಿಗೆ ಜಲಸಂಚಯನದ ಮೂಲವನ್ನು ಒದಗಿಸಲು ಅನುವು ಮಾಡಿಕೊಡುತ್ತದೆ,. link=//upload.wikimedia.org/wikipedia/commons/thumb/4/49/Jard%C3%ADn_de_Cactus_-_Lanzarote_-_J06.jpg/230px-Jard%C3%ADn_de_Cactus_-_Lanzarote_-_J06.jpg|left|thumb|346x346px| ಕೂದಲುಳ್ಳ ಓಲ್ಡ್ ಮ್ಯಾನ್ ಕ್ಯಾಕ್ಟಸ್ನ, ಬಿಳಿ ಬಿರುಗೂದಲುಗಳು ಬಲವಾದ ಮರುಭೂಮಿ ಸೂರ್ಯನ ಬೆಳಕನ್ನು ಪ್ರತಿಬಿಂಬಿಸಲು ಸಹಾಯ ಮಾಡುತ್ತದೆ.
ಸಸ್ಯಗಳು
ಮರುಭೂಮಿಗಳು ತೀವ್ರವಾದ ಹವಾಮಾನವನ್ನು ಹೊಂದಿದ್ದರೂ, ಕೆಲವು ಸಸ್ಯಗಳು ಇಲ್ಲಿ ಬೆಳೆಯುತ್ತವೆ. ಶುಷ್ಕ ಮರುಭೂಮಿಗಳಲ್ಲಿ ಬದುಕಬಲ್ಲ ಸಸ್ಯಗಳನ್ನು ಕ್ಸೆರೋಫೈಟ್ಸ್ ಎಂದು ಕರೆಯಲಾಗುತ್ತದೆ, ಅಂದರೆ ಅವು ದೀರ್ಘ ಶುಷ್ಕ ಅವಧಿಗಳನ್ನು ಬದುಕಬಲ್ಲವು. ಅಂತಹ ಸಸ್ಯಗಳು ಹಗಲಿನ ವೇಳೆಯಲ್ಲಿ ತಮ್ಮ ಪತ್ರರಂಧ್ರವನ್ನು ಮುಚ್ಚಬಹುದು ಮತ್ತು ರಾತ್ರಿಯಲ್ಲಿ ಅವುಗಳನ್ನು ಮತ್ತೆ ತೆರೆಯಬಹುದು. ರಾತ್ರಿಯ ಸಮಯದಲ್ಲಿ, ತಾಪಮಾನವು ಹೆಚ್ಚು ತಂಪಾಗಿರುತ್ತದೆ ಮತ್ತು ಸಸ್ಯಗಳು ಕಡಿಮೆ ನೀರಿನ ನಷ್ಟವನ್ನು ಅನುಭವಿಸುತ್ತವೆ ಮತ್ತು ದ್ಯುತಿಸಂಶ್ಲೇಷಣೆಗಾಗಿ ಹೆಚ್ಚಿನ ಪ್ರಮಾಣದಲ್ಲಿ ಕಾರ್ಬನ್ ಡೈಆಕ್ಸೈಡ್ ಅನ್ನು ಸೇವಿಸುತ್ತವೆ.
ಕ್ಸೆರೋಫೈಟ್‌ಗಳಲ್ಲಿನ ರೂಪಾಂತರಗಳು ಶಾಖ ಮತ್ತು ನೀರಿನ ನಷ್ಟವನ್ನು ತಪ್ಪಿಸಿ, ನೀರಿನ ಶೇಖರಣಾ ಸಾಮರ್ಥ್ಯವನ್ನು ಹೆಚ್ಚಿಸುತ್ತದೆ ಮತ್ತು ಎಲೆಗಳ ಮೇಲ್ಮೈ ವಿಸ್ತೀರ್ಣವನ್ನು ಕಡಿಮೆ ಮಾಡುತ್ತವೆ. ಮರುಭೂಮಿ ಸಸ್ಯಗಳ ಸಾಮಾನ್ಯ ಕುಟುಂಬಗಳಲ್ಲಿ ಒಂದು ಪಾಪಾಸುಕಳ್ಳಿ, ಇದು ಸಸ್ಯಾಹಾರಿಗಳ ವಿರುದ್ಧ ರಕ್ಷಣೆಗಾಗಿ ಚೂಪಾದ ಮುಳ್ಳುಗಳು ಅಥವಾ ಬಿರುಗೂದಲುಗಳಿಂದ ಮುಚ್ಚಲ್ಪಟ್ಟಿದೆ. ಕೆಲವು ಪಾಪಾಸುಕಳ್ಳಿಗಳ ಮೇಲಿನ ಬಿರುಗೂದಲುಗಳು ಸೂರ್ಯನ ಬೆಳಕನ್ನು ಪ್ರತಿಬಿಂಬಿಸುವ ಸಾಮರ್ಥ್ಯವನ್ನು ಹೊಂದಿವೆ, ಉದಾಹರಣೆಗೆ ಓಲ್ಡ್ ಮ್ಯಾನ್ ಕ್ಯಾಕ್ಟಸ್. ಗಣಗಲೆ ಹೂ ನಂತಹ ಕೆಲವು ಕ್ಸೆರೋಫೈಟ್‌ಗಳು ಪತ್ರರಂಧ್ರವನ್ನು ಒಳಗೊಂಡಿರುತ್ತವೆ, ಅವು ಬಿಸಿಯಾದ, ಶುಷ್ಕ ಮರುಭೂಮಿ ಗಾಳಿಯಿಂದ ರಕ್ಷಣೆಯ ರೂಪವಾಗಿ ಹಿಮ್ಮೆಟ್ಟುತ್ತವೆ, ಇದು ಎಲೆಗಳು ನೀರನ್ನು ಹೆಚ್ಚು ಪರಿಣಾಮಕಾರಿಯಾಗಿ ಉಳಿಸಿಕೊಳ್ಳಲು ಅನುವು ಮಾಡಿಕೊಡುತ್ತದೆ. ಒಕೊಟಿಲೊ ನಂತಹ ಝೆರೋಫೈಟ್‌ಗಳಲ್ಲಿ ಮತ್ತೊಂದು ವಿಶಿಷ್ಟ ರೂಪಾಂತರವನ್ನು ಕಾಣಬಹುದು. ವರ್ಷದ ಬಹುಪಾಲು ಸಮಯ ಇದರಲ್ಲಿಎಲೆಗಳಿರುವುದಿಲ್ಲ, ಇದರಿಂದಾಗಿ ಅತಿಯಾದ ನೀರಿನ ನಷ್ಟವನ್ನು ತಪ್ಪಿಸಬಹುದು.
ಅನ್ವೇಷಣೆ ಮತ್ತು ಸಂಶೋಧನೆ
ಹೆಚ್ಚಿನ ಮರುಭೂಮಿ ಪ್ರದೇಶಗಳ ಕಠಿಣ ಹವಾಮಾನವು ಈ ಪರಿಸರ ವ್ಯವಸ್ಥೆಗಳ ಕುರಿತು ಸಂಶೋಧನೆ ನಡೆಸುವಲ್ಲಿ ಪ್ರಮುಖ ಅಡಚಣೆಯಾಗಿದೆ. ಬದುಕುಳಿಯಲು ವಿಶೇಷ ರೂಪಾಂತರಗಳ ಅಗತ್ಯವಿರುವ ಪರಿಸರದಲ್ಲಿ, ಅಂತಹ ಪ್ರದೇಶಗಳ ಪರಿಸರ ವಿಜ್ಞಾನವನ್ನು ತನಿಖೆ ಮಾಡಲು ಸಂಶೋಧಕರು ವಿಸ್ತೃತ ಅವಧಿಗಳನ್ನು ಕಳೆಯುವುದು ಕಷ್ಟ ಅಥವಾ ಅಸಾಧ್ಯವಾಗಿದೆ. ಮರುಭೂಮಿಯ ಹವಾಮಾನದಿಂದ ವಿಧಿಸಲಾದ ಮಿತಿಗಳನ್ನು ನಿವಾರಿಸಲು, ಕೆಲವು ವಿಜ್ಞಾನಿಗಳು ದೂರಸಂವೇದಿ ಮತ್ತು ರೊಬೊಟಿಕ್ಸ್ ಕ್ಷೇತ್ರದಲ್ಲಿ ತಾಂತ್ರಿಕ ಪ್ರಗತಿಯನ್ನು ಬಳಸಿದ್ದಾರೆ. ಅಂತಹ ಒಂದು ಪ್ರಯೋಗವನ್ನು ೧೯೯೭ ರಲ್ಲಿ ನಡೆಸಲಾಯಿತು, ಅಟಕಾಮಾ ಮರುಭೂಮಿಯ ಒಂದು ಭಾಗದ ಮೂಲಕ ನೋಮಾಡ್ ಎಂಬ ವಿಶೇಷ ರೋಬೋಟ್ ಪ್ರಯಾಣಿಸಿತು. ಈ ದಂಡಯಾತ್ರೆಯ ಸಮಯದಲ್ಲಿ, ನೊಮಾಡ್ ೨೦೦ ಕಿಲೋಮೀಟರ್‌ಗಳಷ್ಟು ಪ್ರಯಾಣಿಸಿತು ಮತ್ತು ಅದರ ಹಾದಿಯಲ್ಲಿ ಭೇಟಿ ನೀಡಿದ ಸೈಟ್‌ಗಳ ಅನೇಕ ಛಾಯಾಚಿತ್ರಗಳನ್ನು ಸಂಶೋಧಕರಿಗೆ ಒದಗಿಸಿತು.
ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಅಪೌಷ್ಟಿಕತೆ
ಅಪೌಷ್ಟಿಕತೆ ಎಂಬುದು ಸಾಕಷ್ಟಿಲ್ಲದ, ವಿಪರೀತದ ಅಥವಾ ಅಸಮತೋಲನದ ಪ್ರಮಾಣದಲ್ಲಿ ಪೌಷ್ಟಿಕದ್ರವ್ಯಗಳ ಸೇವನೆಯಾಗಿರುತ್ತದೆ. ಆಹಾರದಲ್ಲಿ ಯಾವ ಯಾವ ಪೌಷ್ಟಿಕದ್ರವ್ಯಗಳು ಕಡಿಮೆಯಾಗಿವೆ ಅಥವಾ ಹೆಚ್ಚಾಗಿವೆ ಎಂಬುದನ್ನು ಆಧರಿಸಿ ಅನೇಕ ಬೇರೆಬೇರೆ ರೀತಿಯ ಪೋಷಣಶಾಸ್ತ್ರೀಯ ವ್ಯಾಧಿಗಳು ಉಂಟಾಗಬಹುದಾಗಿರುತ್ತದೆ. ವಿಶ್ವದ ಸಾರ್ವಜನಿಕರ ಆರೋಗ್ಯಕ್ಕೆ ಏಕೈಕ ಅತ್ಯಂತ ಮಾರಣಾಂತಿಕ ಅಪಾಯ/ಬೆದರಿಕೆ ಎಂದು ವಿಶ್ವ ಆರೋಗ್ಯ ಸಂಘಟನೆಯು ಅಪೌಷ್ಟಿಕತೆಯೆಡೆಗೆ ಬೊಟ್ಟುಮಾಡುತ್ತದೆ. ಪೋಷಣೆಯನ್ನು ಸುಧಾರಿಸುವುದು ಇದಕ್ಕೆ ಬಹು ಪ್ರಭಾವಿಯಾದ ಚಿಕಿತ್ಸೆಯೆಂದು ವ್ಯಾಪಕ ಭಾವನೆ ಇದೆ. ಕಡಲೆಕಾಯಿ ಬೆಣ್ಣೆಯಂತಹಾ ಸಾರಭರಿತಗೊಳಿಸಿದ ಸ್ಯಾಷೆ/ಕಿರುಸಂಚಿಗಳಲ್ಲಿರುವ ಪುಡಿಗಳ ಮೂಲಕ ಅಥವಾ ನೇರವಾಗಿ ಪೂರಕಾಂಶಗಳ ಮೂಲಕ ತುರ್ತು ಚಿಕಿತ್ಸೆಗಳಲ್ಲಿ ಕೊರತೆಯಾದ ಸೂಕ್ಷ್ಮಪೌಷ್ಟಿಕದ್ರವ್ಯಗಳನ್ನು ಪೂರೈಸುವುದೂ ಸೇರಿದೆ. ಸಾರ್ವಜನಿಕ ನೆರವು ಸಮುದಾಯಗಳು ಬಳಸುವ ದುರ್ಭಿಕ್ಷ ಪರಿಹಾರ ಸೂತ್ರಗಳಲ್ಲಿ ಇತ್ತೀಚೆಗೆ ಅನೇಕ ವೇಳೆ ಕಾನೂನು ಪ್ರಕಾರ ಕಡ್ಡಾಯಗೊಂಡಿರುವಂತೆ ಸಾಗಣೆ ವೆಚ್ಚಕ್ಕೆ ಹಣವು ವ್ಯರ್ಥವಾಗುವುದರಿಂದ ದಾನಿ ರಾಷ್ಟ್ರಗಳಿಂದ ಆಹಾರವನ್ನು ಕೊಂಡುಕೊಳ್ಳುವ ಬದಲಿಗೆ ಹಸಿದವರಿಗೆ ಅವರು ನೇರವಾಗಿ ಸ್ಥಳೀಯ ಕೃಷಿಕರಿಗೆ ಪಾವತಿಸಿ ಆಹಾರ ಪಡೆದುಕೊಳ್ಳುವಂತೆ ನಗದು ಇಲ್ಲವೇ ನಗದು ಸಲ್ಲಿಕೆ ಹುಂಡಿಗಳನ್ನು ದೇಣಿಗೆಯಾಗಿ ನೀಡಲು ಹೆಚ್ಚಾಗಿ ಪ್ರೋತ್ಸಾಹಿಸಲಾಗುತ್ತಿದೆ. ರಾಸಾಯನಿಕ ಗೊಬ್ಬರಗಳು ಹಾಗೂ ನೀರಾವರಿಗಳಂತಹಾ ಆಧುನಿಕ ಕೃಷಿಯು ಬಳಕೆಯಲ್ಲಿಲ್ಲದ ಪ್ರದೇಶಗಳಲ್ಲಿ ಅದರ ಮೇಲೆ ಹಣ ಹೂಡುವುದು ಒಂದು ದೀರ್ಘಕಾಲೀನ ಪರಿಹಾರವಾಗಿದ್ದು, ಇದರಿಂದಾಗಿಯೇ ಬಹುಪಾಲು ಅಭಿವೃದ್ಧಿ ಹೊಂದಿದ ವಿಶ್ವದಲ್ಲಿ ಹಸಿವಿನ ಸಮಸ್ಯೆಯು ನೀಗಿದೆ. ಆದಾಗ್ಯೂ, ವಿಶ್ವ ಬ್ಯಾಂಕ್‌‌‌ನ ಕಠಿಣ ನಿಯಮಗಳಿಂದಾಗಿ ಸರ್ಕಾರದಿಂದ ರೈತರಿಗೆ ನೀಡಲಾಗುವ ಸಹಾಯಧನಗಳು ನಿಯಂತ್ರಿತವಾಗುತ್ತಿದ್ದರೆ ರಾಸಾಯನಿಕ ಗೊಬ್ಬರಗಳ ಬಳಕೆಯ ಪಸರಿಸುವಿಕೆಗೆ ಕೆಲ ಪರಿಸರಸಂರಕ್ಷಣಾ ಗುಂಪುಗಳು ಅಡ್ಡಿಪಡಿಸುತ್ತಿವೆ.
ಮರಣಪ್ರಮಾಣ/ಸಾವಿನ ದರ
ಜೀನ್‌ ಜೀಯೆಗ್ಲರ್‌‌ರ ಪ್ರಕಾರ (2000ನೇ ಇಸವಿಯಿಂದ ಮಾರ್ಚ್‌ 2008ರವರೆಗೆ ಆಹಾರದ ಹಕ್ಕಿನ ಸಂಯುಕ್ತ ರಾಷ್ಟ್ರ ಸಂಘದ ವಿಶೇಷ ಕಾರ್ಯಕಲಾಪ ವರದಿಗಾರರು), ಅಪೌಷ್ಟಿಕತೆಯಿಂದ ಉಂಟಾದ ಮರಣಪ್ರಮಾಣ/ಸಾವಿನ ದರವು 2006ರಲ್ಲಿನ ಒಟ್ಟಾರೆ ಮರಣಪ್ರಮಾಣ/ಸಾವಿನ ದರದ 58%ರಷ್ಟಿದೆ : "ಪ್ರತಿ ವರ್ಷ ವಿಶ್ವದಲ್ಲಿ, ಎಲ್ಲಾ ರೀತಿಯ ಕಾರಣಗಳೂ ಸೇರಿ ಸರಿಸುಮಾರು 62 ದಶಲಕ್ಷ ಜನರು ಸಾವನ್ನಪ್ಪುತ್ತಿದ್ದಾರೆ. ವಿಶ್ವದಾದ್ಯಂತ ಹನ್ನೆರಡು ಜನರಲ್ಲಿ ಒಬ್ಬರು ಪೌಷ್ಟಿಕತೆಯ ಕೊರತೆ ಹೊಂದಿರುವವರಾಗಿರುತ್ತಾರೆ. 36 ದಶಲಕ್ಷಗಳಿಗಿಂತ ಹೆಚ್ಚಿನ ಜನರು ಹಸಿವಿನಿಂದ ಅಥವಾ ಸೂಕ್ಷ್ಮಪೌಷ್ಟಿಕದ್ರವ್ಯಗಳಲ್ಲಿನ ಕೊರತೆಗಳಿಂದಾಗಿ ಉಂಟಾಗುವ ಕಾಯಿಲೆಗಳಿಂದಾಗಿ 2006ರಲ್ಲಿ ಮರಣಿಸಿದ್ದರು". ವಿಶ್ವ ಆರೋಗ್ಯ ಸಂಘಟನೆಯ ಪ್ರಕಾರ, ಪ್ರಸ್ತುತ ಮಕ್ಕಳ ಮರಣಪ್ರಮಾಣದ ಅರ್ಧದಷ್ಟು ಪ್ರಕರಣಗಳಲ್ಲಿ ಅಪೌಷ್ಟಿಕತೆಯು ಪ್ರಮುಖ ಕಾರಣವಾಗಿದೆ. ಕೊರತೆತೂಕದ ಜನನಗಳು ಹಾಗೂ ಅಂತರ-ಗರ್ಭಕೋಶೀಯ ಬೆಳವಣಿಗೆಯ ಪರಿಮಿತಿಗಳು ಪ್ರತಿ ವರ್ಷ 2.2 ದಶಲಕ್ಷ ಮಕ್ಕಳ ಸಾವಿಗೆ ಕಾರಣವಾಗುತ್ತಿವೆ. ಇನ್ನೂ 1.4 ದಶಲಕ್ಷ ಮಕ್ಕಳ ಸಾವಿಗೆ ಎದೆಹಾಲು ಕುಡಿಸುವಿಕೆಯೇ ಇರದ ಅಥವಾ ಕನಿಷ್ಟ ಪ್ರಮಾಣದಲ್ಲಿ ಕುಡಿಸುತ್ತಿರುವ ಸ್ಥಿತಿ ಕಾರಣವಾಗಿರುತ್ತದೆ. ಇತರೆ ಕೊರತೆಗಳು ಉದಾಹರಣೆಗೆ A ಜೀವಸತ್ವ ಅಥವಾ ಸತುವುಗಳ ಕೊರತೆಯಂತಹವು 1 ದಶಲಕ್ಷ ಮಕ್ಕಳ ಸಾವಿಗೆ ಕಾರಣವಾಗುತ್ತಿವೆ. ದ ಲ್ಯಾನ್ಸೆಟ್‌‌ನ ಪ್ರಕಾರ, ಮೊದಲೆರಡು ವರ್ಷಗಳಲ್ಲಿನ ಅಪೌಷ್ಟಿಕತೆಯ ಸಮಸ್ಯೆಯನ್ನು ಎಂದಿಗೂ ಸರಿಪಡಿಸಲಾಗುವುದಿಲ್ಲ. ಪೌಷ್ಟಿಕತೆರಹಿತ ಮಕ್ಕಳು ಕನಿಷ್ಟ ಆರೋಗ್ಯ ಹಾಗೂ ಕೆಳಮಟ್ಟದ ಶೈಕ್ಷಣಿಕ ಸಾಧನೆಗಳೊಂದಿಗೆ ಬೆಳೆಯುತ್ತಾರೆ. ಅಂತಹವರುಗಳಿಗೇ ಹುಟ್ಟಿದ ಮಕ್ಕಳು ಕೂಡಾ ಕೃಶರಾಗುವ ಪ್ರವೃತ್ತಿ ಹೊಂದಿರುತ್ತಾರೆ. ಅಪೌಷ್ಟಿಕತೆಯನ್ನು ಈ ಮುನ್ನಾ ದಡಾರ/ದಢಾರ, ಶ್ವಾಸಕೋಸದ ಉರಿಯೂತ/ನ್ಯುಮೋನಿಯಾ ಹಾಗೂ ಅತಿಸಾರ/ಭೇದಿಗಳಂತಹಾ ಕಾಯಿಲೆಗಳ ಸಮಸ್ಯೆ/ಲಕ್ಷಣಗಳನ್ನು ಉಲ್ಬಣಗೊಳಿಸುವಂತಹಾ ಆರೋಗ್ಯ ಸಮಸ್ಯೆಯೆಂದು ಭಾವಿಸಲಾಗಿತ್ತು. ಆದರೆ ಅಪೌಷ್ಟಿಕತೆಯು ವಾಸ್ತವವಾಗಿ ಕಾಯಿಲೆಗಳನ್ನೂ ಉಂಟುಮಾಡುತ್ತದೆ, ಮಾತ್ರವಲ್ಲ ಸ್ವತಃ ತಾನೇ ಮಾರಣಾಂತಿಕ ಪರಿಣಾಮವನ್ನೂ ಬೀರಬಲ್ಲದಾಗಿದೆ.
ಅನಾರೋಗ್ಯ
ಅಪೌಷ್ಟಿಕತೆಯು ಸೋಂಕಿನ ಹಾಗೂ ಸೋಂಕು ಜಾಡ್ಯಗಳ ಅಪಾಯವನ್ನು ಹೆಚ್ಚಿಸುತ್ತದೆ; ಉದಾಹರಣೆಗೆ, ಕ್ಷಯರೋಗವು ಸಕ್ರಿಯವಾಗಿದ್ದು ಉಲ್ಬಣಗೊಂಡಾಗ ಇದು ಬಹಳ ಅಪಾಯಕಾರಿಯಾಗುವ ಸಾಧ್ಯತೆ ಇರುತ್ತದೆ. ಸುರಕ್ಷಿತ ಕುಡಿಯುವ ನೀರಿನ ಕೊರತೆ ಇರುವ ಸಮುದಾಯಗಳು ಮತ್ತು ಇತರೆ ಪ್ರದೇಶಗಳಲ್ಲಿ ಈ ಹೆಚ್ಚುವರಿ ಆರೋಗ್ಯದ ಅಪಾಯಗಳು ಬಹುದೊಡ್ಡ ಅಪಾಯವನ್ನುಂಟು ಮಾಡಬಲ್ಲದು. ಕನಿಷ್ಟ ಪ್ರಮಾಣದ ಶಕ್ತಿ ಮತ್ತು ಮೆದುಳಿನ ಅಸಮರ್ಪಕ ಕಾರ್ಯಾಚರಣೆಗಳು ಅಪೌಷ್ಟಿಕತೆಯು ತಳಮಟ್ಟದವರೆಗೂ ಪ್ರಭಾವ ಬೀರುತ್ತಿದೆಯೆಂಬ ಸೂಚನೆಯೂ ಆಗಿರಬಹುದು, ಏಕೆಂದರೆ ಇದರಿಂದಾಗಿ ಪೀಡಿತರು ಆಹಾರ ಪಡೆಯಲು, ಆದಾಯ ಗಳಿಸಲು ಅಥವಾ ವಿದ್ಯಾಭ್ಯಾಸಗಳ ವಿಚಾರಗಳಲ್ಲಿ ಅಗತ್ಯ ಕೆಲಸಗಳನ್ನು ಮಾಡಲು ಅಶಕ್ತರಾಗಿರುತ್ತಾರೆ.
ಮಾನಸಿಕ ಸಮಸ್ಯೆಗಳು
ದ ಲ್ಯಾನ್ಸೆಟ್‌‌ನ ಪ್ರಕಾರ, ಅಯೋಡಿನ್‌‌ ಕೊರತೆಯ ರೂಪದ ಅಪೌಷ್ಟಿಕತೆಯು "ಮಾನಸಿಕ ತೊಂದರೆಗಳನ್ನು ಉಂಟುಮಾಡುವ ತಡೆಯಬಹುದಾದ ವಿಶ್ವದಾದ್ಯಂತದ ಬಹುಪ್ರಧಾನ ಕಾರಣವಾಗಿದೆ." ವಿಶೇಷವಾಗಿ ಗರ್ಭಿಣಿ ಮಹಿಳೆಯರಲ್ಲಿ ಹಾಗೂ ಶಿಶುಗಳಲ್ಲಿ ಉಂಟಾಗುವ ಮಿತವಾದ ಅಯೋಡಿನ್‌‌ ಕೊರತೆ ಕೂಡಾ 10ರಿಂದ 15 I.Q. ಪಾಯಿಂಟ್‌/ಅಂಶಗಳಷ್ಟು ಬುದ್ಧಿಶಕ್ತಿಯ ಕೊರತೆಯನ್ನುಂಟು ಮಾಡಿ, ರಾಷ್ಟ್ರದ ಬೆಳವಣಿಗೆಯಲ್ಲಿ ಗಣನಾತೀತ ನಷ್ಟವನ್ನುಂಟು ಮಾಡುತ್ತದೆ. ಇವುಗಳಲ್ಲಿ ಎದ್ದು ಕಾಣುವ ಹಾಗೂ ತೀವ್ರ ಪರಿಣಾಮಗಳಾದ ಅಂಗವಿಕಲತೆಗೆ ದಾರಿಮಾಡುವ ಗಾಯ್ಟರ್‌‌/ಗಳಗಂಡ, ಕ್ರೆಟಿನ್‌ ರೋಗ ಹಾಗೂ ಕುಬ್ಜತೆ — ಗುಡ್ಡಗಾಡು ಹಳ್ಳಿಗಳ ಅಲ್ಪಸಂಖ್ಯಾತ ಸಮುದಾಯಗಳಲ್ಲಿ ಕಾಣಿಸಿಕೊಳ್ಳುತ್ತವೆ. ಆದರೆ ವಿಶ್ವದ ಶೇಕಡಾ 16 ಜನರು ಕನಿಷ್ಟ ಮಿತ ಪ್ರಮಾಣದ ಕುತ್ತಿಗೆಯಲ್ಲಿ ಊದಿಕೊಂಡ ಥೈರಾಯ್ಡ್‌ ಗ್ರಂಥಿಯಿರುವ ಗಾಯ್ಟರ್‌‌/ಗಳಗಂಡದಿಂದ ಪೀಡಿತರಾಗಿರುತ್ತಾರೆ. ಸಂಶೋಧನೆಯು ಸೂಚಿಸುವ ಪ್ರಕಾರ ಪೌಷ್ಟಿಕ ಆಹಾರದ ಆಯ್ಕೆಗಳ ಬಗ್ಗೆ ಜಾಗೃತಿ ಮೂಡಿಸುವುದು ಹಾಗೂ ಆರೋಗ್ಯಪೂರ್ಣ ಆಹಾರ ಸೇವನೆಯ ದೀರ್ಘಕಾಲೀನ ಹವ್ಯಾಸಗಳು, ಜ್ಞಾನಗ್ರಹಣ ಹಾಗೂ ನೆನಪಿನ ಶಕ್ತಿಯ ಅಗಾಧ ಸಾಮರ್ಥ್ಯಗಳ ಮೇಲೆ ಧನಾತ್ಮಕ ಪರಿಣಾಮ ಬೀರಿ, ಶೈಕ್ಷಣಿಕ ಮಾಹಿತಿಗಳನ್ನು ಅರ್ಥೈಸಿಕೊಳ್ಳುವ ಹಾಗೂ ಉಳಿಸಿಕೊಳ್ಳುವ ವಿದ್ಯಾರ್ಥಿಯ ಸಾಮರ್ಥ್ಯವನ್ನು ವೃದ್ಧಿಸುತ್ತದೆ. ಕೆಲ ಸಂಸ್ಥೆಗಳು ಶಿಕ್ಷಕರು, ನೀತಿ ನಿರೂಪಕರು ಹಾಗೂ ನಿರ್ವಹಣಾತ್ಮಕ ಆಹಾರಸೇವಾ ಗುತ್ತಿಗೆದಾರ ಸಂಸ್ಥೆಗಳೊಂದಿಗೆ ಸೇರಿ ಸುಧಾರಿತ ಪೋಷಣಾ ವಿಷಯ ಹಾಗೂ ಪೋಷಣೆಯ ಸಂಪನ್ಮೂಲಗಳನ್ನು ಹೆಚ್ಚಿನ ಪ್ರಮಾಣದಲ್ಲಿ ಶಾಲೆಯಿಂದ ಸ್ನಾತಕೋತ್ತರ ವಿದ್ಯಾಸಂಸ್ಥೆಗಳವರೆಗಿನ ಸಂಸ್ಥೆಗಳ ಉಪಹಾರಕೇಂದ್ರಗಳಲ್ಲಿ ಲಭ್ಯವಿರುವುದನ್ನು ಕಡ್ಡಾಯಗೊಳಿಸಲು ಪ್ರಯತ್ನ ಆರಂಭಿಸಿದ್ದಾರೆ. ಆರೋಗ್ಯ ಹಾಗೂ ಪೋಷಣೆಗಳು ಒಟ್ಟಾರೆ ಶೈಕ್ಷಣಿಕ ಯಶಸ್ಸಿನೊಂದಿಗೆ ಹತ್ತಿರದ ಸಂಬಂಧ ಹೊಂದಿರುವುದು ದೃಢಪಟ್ಟಿದೆ. ಪ್ರಸ್ತುತ 10%ಕ್ಕಿಂತ ಕಡಿಮೆ ಅಮೇರಿಕನ್‌ ಸ್ನಾತಕ ವಿದ್ಯಾರ್ಥಿಗಳು ಮಾತ್ರವೇ ಶಿಫಾರಸು ಮಾಡಲಾದ ಐದು ಪ್ರಮಾಣದ ಹಣ್ಣು ಹಾಗೂ ತರಕಾರಿಗಳನ್ನು ತಾವು ಸೇವಿಸುತ್ತಿರುವುದಾಗಿ ತಿಳಿಸಿದ್ದಾರೆ. ಉತ್ತಮ ಪೋಷಣೆಯು ಜ್ಞಾನಗ್ರಹಣ ಹಾಗೂ ಹೆಚ್ಚಿನ ನೆನಪಿನ ಶಕ್ತಿಸಾಮರ್ಥ್ಯಗಳ ಮೇಲೆ ಪ್ರಭಾವ ಬೀರುತ್ತದೆ; ಅಧ್ಯಯನವೊಂದರ ಪ್ರಕಾರ ರಕ್ತದಲ್ಲಿ ಸಕ್ಕರೆ ಪ್ರಮಾಣ ಹೆಚ್ಚಿರುವವರು ನಿರ್ದಿಷ್ಟ ಸ್ಮರಣೆಯ ಪರೀಕ್ಷೆಗಳಲ್ಲಿ ಉತ್ತಮ ಸಾಧನೆ ತೋರಿದ್ದರು. ಮತ್ತೊಂದು ಅಧ್ಯಯನದ ಪ್ರಕಾರ, ಕೆಫೀನ್‌ಮುಕ್ತ ಸೇವನೆಯೋಗ್ಯ ಸೋಡಾ ಅಥವಾ ಮಿಶ್ರಣ ತಿನಿಸುಗಳನ್ನು ಸೇವಿಸುವವರಿಗೆ ಹೋಲಿಸಿದರೆ ಮೊಸರನ್ನು ಸೇವಿಸುವವರು ವಿವೇಚನಾಯುಕ್ತ ಚಟುವಟಿಕೆಗಳಲ್ಲಿ ಹೆಚ್ಚು ಉತ್ತಮ ಸಾಧನೆ ತೋರಿದ್ದರು. ಪೋಷಣೆಯ ಕೊರತೆಗಳು 1951ರಷ್ಟು ಹಿಂದಿನ ಸಂಶೋಧನೆಗಳಲ್ಲಿಯೇ ಇಲಿಗಳಲ್ಲಿನ ಕಲಿಕೆಯ ನಡವಳಿಕೆಯ ಮೇಲೆ ಋಣಾತ್ಮಕ ಪರಿಣಾಮ ಬೀರುತ್ತಿದ್ದುದನ್ನು ವ್ಯಕ್ತಪಡಿಸಲಾಗಿತ್ತು. "ಪೋಷಣೆಶಾಸ್ತ್ರ-ಕಲಿಕೆಗಳ ನಡುವಿನ ನಂಟು" ಎಂಬುದು ಆಹಾರ ಹಾಗೂ ಕಲಿಕೆಗಳ ನಡುವಿನ ಪರಸ್ಪರ ಸಂಬಂಧವನ್ನು ವ್ಯಕ್ತಪಡಿಸುವುದಲ್ಲದೇ, ಉನ್ನತ ಶಿಕ್ಷಣ ಪರಿಸರದಲ್ಲಿ ಉಪಯೋಗಗಳನ್ನು ಹೊಂದಿರುತ್ತದೆ. ಓರ್ವ ವಿದ್ಯಾರ್ಥಿಯ ಒಟ್ಟಾರೆ ಪೋಷಣೀಯ ಆರೋಗ್ಯಕ್ಕೂ ಆತನ/ಆಕೆಯ ಸರಾಸರಿ ಶ್ರೇಣಿಯಂಶ/ಗ್ರೇಡ್‌ ಪಾಯಿಂಟ್‌ ಆವರೇಜ್‌ (G.P.A.)ಗೂ ನೇರ ಸಂಪರ್ಕವಿದೆ ಎಂಬುದನ್ನು ಸಾಧಿಸುವಂತಹಾ ಸಂಶೋಧನೆಗಳು ಮಿತ ಪ್ರಮಾಣದಲ್ಲಿ ಮಾತ್ರವೇ ಲಭ್ಯವಿವೆ. ಒಟ್ಟಾರೆ ಬೌದ್ಧಿಕ ಆರೋಗ್ಯವು ವ್ಯಕ್ತಿಯ ಆಹಾರ ಸೇವನೆಯೊಂದಿಗೆ ನೇರ ಸಂಬಂಧ ಹೊಂದಿದೆಯೆಂಬುದು ಮತ್ತೊಂದು ಅಸಂಗತವಲ್ಲದ ಪರಸ್ಪರ ಸಂಬಂಧವೆಂಬುದನ್ನು ರುಜುವಾತುಪಡಿಸಲು ಹೆಚ್ಚುವರಿ ಸಾರಭೂತ ದತ್ತಾಂಶಗಳು ಅಗತ್ಯವಾಗಿವೆ. ಪೋಷಣೆಯ ಪೂರಕ ಚಿಕಿತ್ಸೆಗಳು ಪ್ರಮುಖ ಖಿನ್ನತೆ, ದ್ವಂದ್ವ ಮನಸ್ಕತೆ, ಛಿದ್ರಮನಸ್ಕತೆ ಹಾಗೂ ಅಂರ್ತರ್ನಿಬಂಧದಂತಹಾ ಮುಂದುವರಿದ ರಾಷ್ಟ್ರಗಳಲ್ಲಿ ನಾಲ್ಕು ಪ್ರಮುಖ ಸರ್ವೇಸಾಮಾನ್ಯವಾದ ಮನೋರೋಗಗಳ ಚಿಕಿತ್ಸೆಗೆ ಸೂಕ್ತವಾಗಿರಬಹುದು. ಮನೋಸ್ಥಿತಿಯ ಉತ್ತೇಜನ/ಉನ್ನತೀಕರಣ ಹಾಗೂ ಸ್ಥಿರೀಕರಣಗಳಿಗೆ ಕಾರಣವಾಗಬಹುದೆಂದು ಭಾವಿಸಿ ಅಧ್ಯಯನ ನಡೆಸಿದ ಪೂರಕಾಂಶಗಳೆಂದರೆ ಐಕೋಸೇಪೆಂಟ್‌ನೋಯಿಕ್‌ ಆಮ್ಲ ಹಾಗೂ ಡೊಕೊಸಾಹೆಕ್ಸೇನೋಯಿಕ್‌‌ ಆಮ್ಲ (ಅಗಸೆಬೀಜದ ತೈಲದಲ್ಲಿಲ್ಲದ ಆದರೆ ಮೀನಿನ ತೈಲದಲ್ಲಿರುವ ಇವೆರಡೂ ಒಮೇಗಾ/ಅಂತ್ಯದ ಬೆಳವಣಿಗೆ-3 ಕೊಬ್ಬುಯುಕ್ತ ಆಮ್ಲಗಳಾಗಿವೆ), B12 ಜೀವಸತ್ವ, ಫಾಲಿಕ್‌ ಆಮ್ಲ ಹಾಗೂ ಐನಾಸಿಟಾಲ್‌ಗಳಾಗಿವೆ.
ಅರ್ಬುದ
ಅಭಿವೃದ್ಧಿ ಹೊಂದಿದ ರಾಷ್ಟ್ರಗಳಲ್ಲಿ ಅರ್ಬುದವು ಈಗ ಸರ್ವೇಸಾಮಾನ್ಯವಾಗಿದೆ. ಇಂಟರ್‌‌ನ್ಯಾಷನಲ್‌ ಏಜೆನ್ಸಿ ಫಾರ್‌ ರಿಸರ್ಚ್‌ ಆನ್‌ ಕ್ಯಾನ್ಸರ್‌‌/ಅರ್ಬುದದ ಮೇಲಿನ ಅಂತರರಾಷ್ಟ್ರೀಯ ಸಂಶೋಧನಾ ಸಂಸ್ಥೆಯು ನಡೆಸಿದ ಅಧ್ಯಯನವೊಂದರ ಪ್ರಕಾರ "ಪ್ರಗತಿಶೀಲ ರಾಷ್ಟ್ರಗಳಲ್ಲಿ, ಸುಟ್ಟ ಅಥವಾ ಉಪ್ಪೇರಿದ ಆಹಾರ ಹಾಗೂ ಅರ್ಬುದಕಾರಕ ಸಂರಕ್ಷಿತ ಆಹಾರಗಳ ಸೇವನೆಯಿಂದಾಗಿ ಅಂಗಗಳ ಮೇಲೆ ದಾಳಿ ಮಾಡುವ ಪರಾವಲಂಬಿಗಳಿಂದ ಹರಡುವ ಸಾಂಕ್ರಾಮಿಕ ರೋಗಗಳಾದ ಯಕೃತ್ತು, ಜಠರ ಹಾಗೂ ಅನ್ನನಾಳಗಳ ಅರ್ಬುದಗಳು ಹೆಚ್ಚು ಸಾಮಾನ್ಯವಾಗಿವೆ." ಶ್ವಾಸಕೋಶೀಯ ಅರ್ಬುದದ ಪ್ರಮಾಣವು ತಂಬಾಕು ಬಳಕೆಯು ಹೆಚ್ಚುತ್ತಿರುವ ಹಾಗೆ ಬಡರಾಷ್ಟ್ರಗಳಲ್ಲಿ ತ್ವರಿತವಾಗಿ ಏರುತ್ತಿದೆ. ಅಭಿವೃದ್ಧಿ ಹೊಂದಿದ ರಾಷ್ಟ್ರಗಳ ಜನತೆಯು "ಸಮೃದ್ಧಿ ಅಥವಾ 'ಪಾಶ್ಚಿಮಾತ್ಯ ಜೀವನಶೈಲಿ'ಗಳೊಂದಿಗೆ ಸಂಬಂಧ ಹೊಂದಿರುವ ಅರ್ಬುದಗಳಾದ — ಸ್ಥೂಲಕಾಯತೆ/ಬೊಜ್ಜು, ಕಸರತ್ತಿನ ಕೊರತೆ, ಆಹಾರಸೇವನೆ ಹಾಗೂ ವಯಸ್ಸುಗಳಿಂದಾಗಿ ದೊಡ್ಡಕರುಳು, ಗುದನಾಳ, ಎದೆ/ಎದೆಗೂಡು ಹಾಗೂ ಪ್ರಾಸ್ಟೇಟ್‌‌ ಗ್ರಂಥಿಗಳ ಅರ್ಬುದಗಳನ್ನು ಹೊಂದಿರುವ ಪ್ರವೃತ್ತಿ ಹೊಂದಿದ್ದಾರೆ."
ಹೈಪೋನಾಟ್ರೆಮಿಯಾ/ಸೋಡಿಯಂ ರಾಹಿತ್ಯತೆ
ಸೋಡಿಯಮ್‌‌ ಮತ್ತು ಪೊಟ್ಯಾಷಿಯಮ್‌‌ ಲವಣಗಳ ಮರುಪೂರಣವಿಲ್ಲದೇ ಹೆಚ್ಚುವರಿ ನೀರಿನ ಸೇವನೆಯು, ಹೈಪೋನಾಟ್ರೆಮಿಯಾ/ಸೋಡಿಯಂ ರಾಹಿತ್ಯತೆಗೆ ದಾರಿ ಮಾಡಿ, ಪರಿಣಾಮವಾಗಿ ಅಪಾಯಕಾರಿ ಸಂದರ್ಭಗಳಲ್ಲಿ ನೀರನ್ನು ವಿಷಪೂರಿತಗೊಳಿಸುವ ಸಾಧ್ಯತೆ ಇರುತ್ತದೆ. 2007ರಲ್ಲಿ, ಜೆನ್ನಿಫರ್‌ ಸ್ಟ್ರೇಂಜ್‌ರು ನೀರು ಕುಡಿಯುವ ಸ್ಪರ್ಧೆಯಲ್ಲಿ ಭಾಗವಹಿಸುತ್ತಿದ್ದಾಗ ಹೀಗೆ ಮರಣಿಸಿ ಇಂತಹುದೇ ಪ್ರಚಾರ ಕಂಡ ಘಟನೆ ನಡೆದಿತ್ತು. ಹೆಚ್ಚು ಸಾಮಾನ್ಯವಾಗಿ, ದೀರ್ಘ-ಅಂತರದ ಸಹಿಷ್ಣುತಾ ಚಟುವಟಿಕೆಗಳಲ್ಲಿ (ಸುದೀರ್ಘ ಓಟ/ಮ್ಯಾರಥಾನ್‌ ಅಥವಾ ಟ್ರೈಯಥ್ಲಾನ್‌ ಸ್ಪರ್ಧೆಗಳು ಹಾಗೂ ತರಬೇತಿಯಂತಹಾ) ಈ ಪರಿಸ್ಥಿತಿಯು ಕಂಡುಬರುತ್ತದಲ್ಲದೇ ಸಾವಕಾಶವಾಗಿ ಮಾನಸಿಕ ಕುಗ್ಗುವಿಕೆ, ತಲೆನೋವು, ಆಲಸ್ಯ/ಮಂಪರುಸ್ಥಿತಿ, ನಿಶ್ಶಕ್ತತೆ ಹಾಗೂ ಗೊಂದಲಗಳನ್ನು ಉಂಟುಮಾಡುತ್ತದೆ; ಇದರ ವೈಪರೀತ್ಯಗಳು ವಿಸ್ಮೃತಿ, ಸೆಳೆವು ಹಾಗೂ ಸಾವುಗಳನ್ನೂ ಉಂಟುಮಾಡುತ್ತದೆ. ರಕ್ತದಲ್ಲಿನ ಲವಣತ್ವವು ಕಡಿಮೆಯಾಗುತ್ತಿದ್ದ ಹಾಗೆ ಹೆಚ್ಚಿದ ಪರಾಸರಣ/ಆಸ್ಮಾಸಿಸ್‌‌ದಿಂದಾಗಿ ಮೆದುಳು ಊದಿಕೊಳ್ಳುವುದರಿಂದ ಪ್ರಮುಖ ಹಾನಿಯು ಉಂಟಾಗುತ್ತದೆ. ಓಟದ ಸ್ಪರ್ಧೆ/ಸೈಕಲ್‌ ಸ್ಪರ್ಧೆಗಳ ಸಮಯದಲ್ಲಿ, ತರಬೇತಿಗಳ ಸಮಯದಲ್ಲಿ ತರಬೇತುದಾರರು ಕುಡಿಯುವ ನೀರಿನ ತಾಣಗಳನ್ನು ಸ್ಥಾಪಿಸುವುದು ಮತ್ತು ಸಾಕರ್‌/ಕಾಲ್ಚೆಂಡಾಟದಂತಹಾ ತಂಡಕ್ರೀಡೆಗಳಲ್ಲಿ ನೀರಿನ ವ್ಯವಸ್ಥೆ ನೋಡಿಕೊಳ್ಳುವುದು ಹಾಗೂ ನೀರು ಕುಡಿಯಲು ತೀರಾ ಕಷ್ಟವಾಗದ ರೀತಿಯಲ್ಲಿ ಕ್ಯಾಮೆಲ್‌ ಬ್ಯಾಕ್ಸ್‌ನಂತಹಾ ಸಾಧನಗಳ ಬಳಕೆ ಮುಂತಾದುವು ಉಪಯುಕ್ತ ದ್ರವ ಮರುಪೂರಣ ತಂತ್ರಗಳಾಗಿವೆ.
ಕಾರಣಗಳು
ಅಪೌಷ್ಟಿಕತೆಯು ಅತಿಸಾರ/ಭೇದಿ ಕಾಯಿಲೆ ಅಥವಾ ವಿಶೇಷವಾಗಿ HIV/AIDS ಸರ್ವವ್ಯಾಪಿ ವ್ಯಾಧಿಗಳಂತಹಾ ಬೇರೂರಿದ ಕಾಯಿಲೆ ಗಳ ಇತರೆ ಆರೋಗ್ಯ ಸಮಸ್ಯೆಗಳ ಪರಿಣಾಮವೂ ಆಗಿರಬಹುದು
ಆಹಾರ ಸೇವನೆ ಪದ್ಧತಿಗಳು
ಶಿಶುಗಳು ಹಾಗೂ ಮಕ್ಕಳಲ್ಲಿ ಎದೆಹಾಲು ಕುಡಿಸದಿರುವಿಕೆಯು ಅಪೌಷ್ಟಿಕತೆಗೆ ದಾರಿ ಮಾಡುತ್ತದೆ. ಪ್ರಗತಿಶೀಲ ವಿಶ್ವದಲ್ಲಿ ಹೀಗೆ ಮಾಡಲು ಸಾಧಾರಣ ಕುಟುಂಬಗಳು ಶೀಷೆ/ಬಾಟಲ್‌ ಹಾಲಿನ ಸೇವನೆಯೇ ಉತ್ತಮವೆಂದು ಭಾವಿಸಿರುವುದು ಇದಕ್ಕೆ ಕಾರಣವಿರಬಹುದು. WHO ಸಂಸ್ಥೆಯು ಹೇಳುವ ಪ್ರಕಾರ ತಾಯಂದಿರಿಗೆ ಮಕ್ಕಳು ತಮ್ಮನ್ನು ಅರ್ಥೈಸಿಕೊಳ್ಳಲು ಏನು ಮಾಡಬೇಕೆಂದು ತಿಳಿಯದೇ ಅಥವಾ ನೋವು ಹಾಗೂ ಅಸೌಖ್ಯತೆಗಳಿಂದಾಗಿ ಎದೆಹಾಲು ಕುಡಿಸುವಿಕೆಯನ್ನು ನಿಲ್ಲಿಸುತ್ತಾರೆ. ಒಂದೇ ರೀತಿಯ ಆಹಾರಮೂಲದಿಂದ ತೀರಾ ಹೆಚ್ಚಿನ ಆಹಾರ ಸೇವನೆಯು, ಉದಾಹರಣೆಗೆ ಮುಸುಕಿನ ಜೋಳ ಅಥವಾ ಅಕ್ಕಿಯಿಂದಲೇ ಸಂಪೂರ್ಣ ಆಹಾರ ಸೇವನೆಯು ಕೂಡಾ ಅಪೌಷ್ಟಿಕತೆಯನ್ನುಂಟು ಮಾಡಬಹುದು. ಹೀಗಾಗಲು ಪೋಷಣೆಯ ಬಗೆಗಿನ ಸೂಕ್ತ ಜ್ಞಾನ ಇಲ್ಲದಿರುವುದು ಅಥವಾ ಒಂದೇ ರೀತಿಯ ಆಹಾರ ಮೂಲವು ಲಭ್ಯವಿರುವುದೂ ಕಾರಣಗಳಾಗಿರಬಹುದು. ಬಹುತೇಕ ಜನರು ಅಪೌಷ್ಟಿಕತೆಯನ್ನು ಹಸಿವಿನ ಮಾಪನದಿಂದಲೇ ಅಳೆಯುವರಾದರೂ, ಮಿತಿಮೀರಿ ತಿನ್ನುವಿಕೆಯು ಕೂಡಾ ಅದಕ್ಕೆ ಕೊಡುಗೆ ನೀಡಬಲ್ಲದು. ವಿಶ್ವದ ಬಹುತೇಕ ಭಾಗಗಳು ಕುಳಿತೇ ಇರುವ ಜೀವನಶೈಲಿಯು ಹೆಚ್ಚುತ್ತಿರುವುದರೊಂದಿಗೆ ಹೆಚ್ಚುವರಿ ಅಪೌಷ್ಟಿಕ ಆಹಾರವನ್ನು ಹೊಂದಿರುತ್ತಿವೆ. ಇದರ ಪರಿಣಾಮವಾಗಿ, ಸಾರ್ವತ್ರಿಕ ಸ್ಥೂಲಕಾಯತೆ/ಬೊಜ್ಜಿನ ತೊಂದರೆ ಉಂಟಾಗಿದೆ. ಯೇಲ್‌‌‌ ಮನೋತಜ್ಞರಾದ ಕೆಲ್ಲಿ ಬ್ರೌನೆಲ್‌‌ರು ಆರೋಗ್ಯಕರ ಪೌಷ್ಟಿಕ ಆಹಾರಗಳಿಗಿಂತ ಕೊಬ್ಬು ಹಾಗೂ ಸಕ್ಕರೆ ಪೂರಿತ ಆಹಾರಗಳು ಮೇಲುಗೈ ಸಾಧಿಸಿದ ಇಂತಹವನ್ನು "ವಿಷಪೂರಿತ ಆಹಾರ ಪರಿಸರ” ಎಂದು ಕರೆಯುತ್ತಾರೆ. ಸ್ಥೂಲಕಾಯತೆ/ಬೊಜ್ಜಿನ ಸಮಸ್ಯೆಯು ಕೇವಲ ಪ್ರಗತಿ ಹೊಂದಿದ ರಾಷ್ಟ್ರಗಳಲ್ಲಿ ಮಾತ್ರವಲ್ಲದೇ ಪ್ರಗತಿಶೀಲ ರಾಷ್ಟ್ರಗಳ ಆದಾಯವು ಹೆಚ್ಚುತ್ತಿರುವ ಪ್ರದೇಶಗಳಲ್ಲಿಯೂ ಕಂಡುಬರುತ್ತಿದೆ.
ಕೃಷಿ ಉತ್ಪಾದಕತೆ
ಸರದಿ ಬೆಳೆ ಬೆಳೆಯುವಿಕೆಯಂತಹಾ ಕೃಷಿ ನೈಪುಣ್ಯತೆಗಳ ಅನಜ್ಞತೆ ಅಥವಾ ತಂತ್ರಜ್ಞಾನದ ಅಲಭ್ಯತೆ ಅಥವಾ ಆಧುನಿಕ ಕೃಷಿಯಲ್ಲಿ ಕಂಡುಬರುವ ಉತ್ತಮ ಇಳುವರಿಗೆ ಬೇಕಾಗುವ ಸಾರಜನಕ ರಾಸಾಯನಿಕ/ಕೃತಕ ಗೊಬ್ಬರಗಳು, ಕ್ರಿಮಿನಾಶಕಗಳು ಹಾಗೂ ನೀರಾವರಿಯಂತಹಾ ಸಂಪನ್ಮೂಲಗಳ ಅಲಭ್ಯತೆಗಳಿಂದಾಗಿ ಆಹಾರ ಕೊರತೆಗಳು ಉಂಟಾಗುತ್ತಿರಬಹುದು. ವ್ಯಾಪಕ ಬಡತನದ ಪರಿಣಾಮದಿಂದಾಗಿ, ರೈತರು ತಂತ್ರಜ್ಞಾನದ ವೆಚ್ಚವನ್ನು ಭರಿಸಲಾಗದಿರುವುದಿಲ್ಲ ಅಥವಾ ಸರ್ಕಾರಗಳು ನೀಡಲಾಗುತ್ತಿರುವುದಿಲ್ಲ. ಯುನೈಟೆಡ್‌ ಸ್ಟೇಟ್ಸ್‌‌ ಹಾಗೂ ಯೂರೋಪ್‌‌ಗಳೂ ಕೂಡಾ ತಮ್ಮ ರೈತರಿಗೆ ವ್ಯಾಪಕ ಅನುದಾನ ನೀಡುತ್ತಿದ್ದರೂ ವಿಶ್ವ ಬ್ಯಾಂಕ್‌‌‌ ಹಾಗೂ ಕೆಲ ಶ್ರೀಮಂತ ದಾನಿ ರಾಷ್ಟ್ರಗಳು ನೆರವಿನ ಮೇಲೆ ಆಧಾರಿತವಾಗಿರುವ ರಾಷ್ಟ್ರಗಳಿಗೆ ಮುಕ್ತ ಮಾರುಕಟ್ಟೆ ನೀತಿಯ ಹೆಸರಿನಲ್ಲಿ ರಾಸಾಯನಿಕ/ಕೃತಕ ಗೊಬ್ಬರದಂತಹಾ ಕೃಷಿ ಆದಾನಗಳ ಮೇಲಿನ ಅನುದಾನಗಳನ್ನು ಕಡಿಮೆ ಮಾಡಲು ಅಥವಾ ನಿಲ್ಲಿಸಲು ಒತ್ತಾಯಿಸುತ್ತವೆ. ಬಹುತೇಕ ಎಲ್ಲರೂ ಅಲ್ಲದಿದ್ದರೂ, ಸಾಕಷ್ಟು ಸಂಖ್ಯೆಯ ರೈತರು ಮಾರುಕಟ್ಟೆ ಬೆಲೆಯಲ್ಲಿ ರಾಸಾಯನಿಕ/ಕೃತಕ ಗೊಬ್ಬರವನ್ನು ಕೊಳ್ಳುವಷ್ಟು ಶಕ್ತರಾಗಿರುವುದಿಲ್ಲವಾದುದರಿಂದ, ಅಲ್ಪ ಕೃಷಿ ಉತ್ಪಾದನೆ ಹಾಗೂ ವೇತನ ಮತ್ತು ಅಧಿಕ, ತೆರಲಸಾಧ್ಯವಾದ ಆಹಾರ ದರಗಳ ಸಮಸ್ಯೆ ಎದುರಿಸಬೇಕಾಗುತ್ತದೆ. ಹಸಿರು ಕ್ರಾಂತಿಯ ಪ್ರವರ್ತಕರಾದ ನಾರ್ಮನ್‌ ಬೋರ್ಲಾಗ್‌‌ರು ಆಫ್ರಿಕಾದಲ್ಲಿ ಆಹಾರ ಪೂರೈಕೆ ಮಾಡಲು ಅಡೆತಡೆಗಳಾಗಿ ರಾಸಾಯನಿಕ/ಕೃತಕ ಗೊಬ್ಬರಗಳ ಅಲಭ್ಯತೆಗೆ ಕಾರಣಗಳೆಂದು ಪರಿಸರದ ಹಿತದೃಷ್ಟಿಯಿಂದ ರಾಸಾಯನಿಕ/ಕೃತಕ ಗೊಬ್ಬರದ ಪೂರೈಕೆಯನ್ನು ನಿಲ್ಲಿಸುವ ಪ್ರಯತ್ನಗಳೆಡೆ ಬೊಟ್ಟು ಮಾಡಿದ್ದರು.
ಭವಿಷ್ಯದ ಅಪಾಯಗಳು
ವ್ಯಾಪಕ ಅಪೌಷ್ಟಿಕತೆಗೆ ಕಾರಣವಾಗಬಹುದಾದ ಜಾಗತಿಕ ಆಹಾರ ಪೂರೈಕೆಗೆ ಅನೇಕ ಸಂಭಾವ್ಯ ಅಡ್ಡಿಗಳಿವೆ. ಆಹಾರ ಸುರಕ್ಷತೆಗೆ ಹವಾಮಾನ ಬದಲಾವಣೆಯು ಪ್ರಾಮುಖ್ಯತೆ ಹೊಂದಿರುತ್ತದೆ. ಎಲ್ಲಾ ಪೌಷ್ಟಿಕತೆರಹಿತ ಜನರಲ್ಲಿ 95%ರಷ್ಟು ಜನರು ಉಪೋಷ್ಣವಲಯಗಳು ಹಾಗೂ ಉಷ್ಣವಲಯಗಳ ಸಾಪೇಕ್ಷವಾಗಿ ಸ್ಥಾಯಿ ಹವಾಮಾನ ಹೊಂದಿರುವ ಪ್ರದೇಶಗಳಲ್ಲಿ ವಾಸಿಸುತ್ತಾರೆ. ಇತ್ತೀಚಿನ IPCC ವರದಿಗಳ ಪ್ರಕಾರ, ಈ ಪ್ರದೇಶಗಳಲ್ಲಿ ತಾಪಮಾನ ಏರಿಕೆಯು "ಬಹಳವೇ ನಿರೀಕ್ಷಣೀಯ"ವೆನ್ನಲಾಗಿದೆ. ತಾಪಮಾನದಲ್ಲಿನ ಅಲ್ಪಸ್ವಲ್ಪ ವ್ಯತ್ಯಾಸಗಳು ಕೂಡಾ ಹವಾಮಾನ ವೈಪರೀತ್ಯಗಳ ಪುನರಾವರ್ತನೆಯು ಹೆಚ್ಚಾಗಲೂ ಕಾರಣವಾಗಬಲ್ಲವು. ಇವುಗಳಲ್ಲಿ ಅನೇಕ ಅಂಶಗಳು ಕೃಷಿ ಉತ್ಪಾದನೆಯ ಮೇಲೆ ಬಹಳ ಪ್ರಭಾವ ಹೊಂದಿದ್ದು, ಆದ್ದರಿಂದ ಪೋಷಣೆಯ ಮೇಲೂ ಪ್ರಭಾವ ಬೀರುತ್ತದೆ. ಉದಾಹರಣೆಗೆ, 1998-2001ರ ಸಾಲಿನ ಮಧ್ಯ ಏಷ್ಯಾದ ಬರಗಾಲವು ಇರಾನ್‌ನಲ್ಲಿ ಸುಮಾರು 80% ಜಾನುವಾರುಗಳ ಸಾವಿಗೆ ಹಾಗೂ ಗೋಧಿ ಮತ್ತು ಜವೆಗೋಧಿ ಬೆಳೆಗಳ ಇಳುವರಿಯಲ್ಲಿ 50% ಇಳಿಕೆಗೆ ಕಾರಣವಾಗಿತ್ತು. ಇತರೆ ರಾಷ್ಟ್ರಗಳಲ್ಲಿಯೂ ಇದೇ ರೀತಿಯ ಅಂಕಿಅಂಶಗಳು ಕಂಡುಬರುತ್ತಿವೆ. ಸಹಾರಾ ಉಪವಲಯಗಳಂತಹಾ ಪ್ರದೇಶಗಳಲ್ಲಿನ ಅನಾವೃಷ್ಟಿಯಂತಹಾ ಹವಾಮಾನ ವೈಪರೀತ್ಯದಲ್ಲಿನ ಏರಿಕೆಗಳು ಅಪೌಷ್ಟಿಕತೆಗೆ ಸಂಬಂಧಿಸಿದಂತೆ ಮತ್ತೂ ತೀವ್ರ ಪರಿಣಾಮಗಳನ್ನು ಬೀರಬಲ್ಲದಾಗಿರುತ್ತದೆ. ಹವಾಮಾನ ವೈಪರೀತ್ಯಗಳಲ್ಲಿ ಏರಿಕೆ ಇಲ್ಲದಿದ್ದಾಗ್ಯೂ, ತಾಪಮಾನದಲ್ಲಿನ ಸರಳ ಏರಿಕೆ ಕೂಡಾ ಅನೇಕ ತಳಿಗಳ ಬೆಳೆಗಳ ಉತ್ಪಾದಕತೆಯನ್ನು ಇಳಿಸುವುದಲ್ಲದೇ, ಆ ವಲಯದಲ್ಲಿನ ಆಹಾರ ಸುರಕ್ಷತೆಯನ್ನು ಕೂಡಾ ಕಡಿಮೆಗೊಳಿಸುತ್ತದೆ. ಜೇನ್ನೊಣ/ದುಂಬಿಗಳು ಅಪಾರ ಸಂಖ್ಯೆಯಲ್ಲಿ ಮರಣಿಸುವಿಕೆಯನ್ನು ಹಿಂಡು/ಸಮೂಹ ಕುಸಿತ ವ್ಯಾಧಿ ಎಂದು ಕರೆಯಲಾಗುತ್ತದೆ. ವಿಶ್ವದಾದ್ಯಂತದ ಅನೇಕ ಕೃಷಿಸಂಬಂಧಿ ಬೆಳೆಗಳಿಗೆ ಈ ದುಂಬಿ/ಜೇನ್ನೊಣಗಳು ಪರಾಗಸ್ಪರ್ಶ ಮಾಡುತ್ತವೆ, ಆದ್ದರಿಂದ ಇದು ಆಹಾರದ ಪೂರೈಕೆಗೆ ಸಂಬಂಧಿಸಿದ ಗಂಭೀರ ಅಪಾಯವಾಗಿದೆ. Ug99 ತಳಿಯಿಂದ ಉಂಟಾಗುವ ಗೋಧಿಯ ಕಾಂಡಕ್ಕೆ ತಗಲುವ ಶಿಲೀಂಧ್ರದ ಸಾಂಕ್ರಾಮಿಕ ರೋಗವೊಂದು ಆಫ್ರಿಕಾದಾದ್ಯಂತ ಹಾಗೂ ಏಷ್ಯಾದಲ್ಲಿ ಪಸರಿಸುತ್ತಿರುವುದಲ್ಲದೇ, ವಿಶ್ವದ ಗೋಧಿ ಬೆಳೆಗಳ 80%ರಷ್ಟನ್ನು ಇದು ನಾಶಗೊಳಿಸಬಹುದೆಂಬ ಭೀತಿ ಎದುರಾಗಿದೆ.
ನಿರ್ವಹಣೆ
ವಿಶ್ವ ಬ್ಯಾಂಕ್‌‌‌ನ ಪ್ರಕಾರ ಬಹುತೇಕ ಸೂಕ್ಷ್ಮಪೌಷ್ಟಿಕದ್ರವ್ಯಗಳನ್ನು (ಜೀವಸತ್ವಗಳು ಹಾಗೂ ಖನಿಜಾಂಶಗಳು) ಸೇರಿಸಿ ಸಾರಭರಿತಗೊಳಿಸುವುದರ ಮೂಲಕ ನಡೆಸುವ ಅಪೌಷ್ಟಿಕತೆಯ ವಿರುದ್ಧದ ಹೋರಾಟವು ಇತರ ಪ್ರಯತ್ನಗಳಿಗಿಂತ ಕಡಿಮೆ ವೆಚ್ಚದಲ್ಲಿ ಹಾಗೂ ಅಲ್ಪಸಮಯದಲ್ಲಿ ಪರಿಸ್ಥಿತಿಯನ್ನು ಸುಧಾರಿಸುತ್ತದೆ. ಕೋಪೆನ್‌ಹೇಗನ್‌ ಬಹುಮತಾಭಿಪ್ರಾಯವು ವಿವಿಧ ರೀತಿಯ ಅಭಿವೃದ್ಧಿ ಪ್ರಸ್ತಾಪಗಳ ಬಗ್ಗೆ ಗಮನಹರಿಸಿದ ಸೂಕ್ಷ್ಮಪೌಷ್ಟಿಕದ್ರವ್ಯ ಪೂರಕಾಂಶಗಳಿಗೆ ಮೊದಲನೇ ಶ್ರೇಯಾಂಕ ನೀಡಿತ್ತು. ಆದಾಗ್ಯೂ, ಸ್ಥೂಲವಾಗಿ ಅನುದಾನಗಳಲ್ಲಿ $300mನಷ್ಟು ಮೂಲಭೂತ ಪೋಷಣೆಗೆ ಪ್ರತಿ ವರ್ಷ ವಿನಿಯೋಗವಾದರೂ, ತೀವ್ರ ಸಮಸ್ಯೆಯಿರುವ 20 ರಾಷ್ಟ್ರಗಳ ಎರಡು ವರ್ಷಕ್ಕಿಂತ ಕಡಿಮೆ ವಯಸ್ಸಿನ ಮಕ್ಕಳಲ್ಲಿ ಪ್ರತಿಯೊಂದಕ್ಕೆ $2ಕ್ಕಿಂತ ಕಡಿಮೆ ಮೊತ್ತ ಲಭ್ಯವಾಗಿರುತ್ತದೆ. ಇದಕ್ಕೆ ಪ್ರತಿಯಾಗಿ, ಮಕ್ಕಳ ಅಪೌಷ್ಟಿಕತೆಗಿಂತ ಕಡಿಮೆ ಸಾವುಗಳಿಗೆ ಕಾರಣವಾಗುವ HIV/AIDSನ ಚಿಕಿತ್ಸೆಗೆ ಎಲ್ಲಾ ರಾಷ್ಟ್ರಗಳಲ್ಲಿ ಪ್ರತಿ ವ್ಯಕ್ತಿಗೆ $67ರಂತೆ $2.2 ಶತಕೋಟಿ ಲಭ್ಯವಿರುತ್ತದೆ.
ಸಾಂಕ್ರಾಮಿಕಶಾಸ್ತ್ರ
2007ರಲ್ಲಿ ವಿಶ್ವದಲ್ಲಿ 923 ದಶಲಕ್ಷ ಪೌಷ್ಟಿಕತೆರಹಿತ ಜನರಿದ್ದರು, ವಿಶ್ವವು ಈಗಾಗಲೇ ಎಲ್ಲರಿಗೂ - 6 ಶತಕೋಟಿ ಜನರಿಗೆ - ಸಾಕಾಗುವಷ್ಟು ಆಹಾರವನ್ನು ಉತ್ಪಾದಿಸುತ್ತಿದೆ ಹಾಗೂ ಇದರ ಎರಡರಷ್ಟು - 12 ಶತಕೋಟಿ ಜನರಿಗೆ ಆಹಾರ ಒದಗಿಸಬಲ್ಲದು ಎಂಬ ವಾಸ್ತವದ ಹೊರತಾಗಿಯೂ 1990ಕ್ಕಿಂತ, 80 ದಶಲಕ್ಷ ಜನರ ಏರಿಕೆಯನ್ನು ಇದು ಹೊಂದಿತ್ತು. ಪೌಷ್ಟಿಕತೆಯ ಕೊರತೆ ಹೊಂದಿರುವ ಜನರ ಸಂಖ್ಯೆಯು (ದಶಲಕ್ಷಗಳಲ್ಲಿ) 2001-2003ರ ಅವಧಿಯಲ್ಲಿ, FAOನ ಪ್ರಕಾರ, ಕೆಳಕಂಡ ರಾಷ್ಟ್ರಗಳು 5 ದಶಲಕ್ಷ ಅಥವಾ ಹೆಚ್ಚಿನ ಸಂಖ್ಯೆಯ ಪೌಷ್ಟಿಕತೆಯ ಕೊರತೆ ಹೊಂದಿರುವ ಜನರನ್ನು ಹೊಂದಿದ್ದವು : ಸೂಚನೆ: ಮೇಲ್ಕಂಡ ಕೋಷ್ಟಕದಲ್ಲಿ "ಪೌಷ್ಟಿಕತೆಕೊರತೆಯನ್ನು", FAO ಸಂಸ್ಥೆಯು ನಿರ್ದಿಷ್ಟಪಡಿಸಿದ ವಿಧಾನದಲ್ಲಿ ಅಳತೆಯನ್ನು ಮಾಡಿದ್ದು, (2001ರಿಂದ 2003ರವರೆಗಿನ ವರ್ಷಗಳ ಸರಾಸರಿಯಲ್ಲಿ) ಲಘು ದೈಹಿಕ ಚಟುವಟಿಕೆಯಲ್ಲಿ ತೊಡಗಿಕೊಂಡಿರುವ ಓರ್ವ ಸಾಧಾರಣ ವ್ಯಕ್ತಿಗೆ ಉತ್ತಮ ಆರೋಗ್ಯದಿಂದಿರಲು ಬೇಕಾದ ಕನಿಷ್ಟ ಪ್ರಮಾಣದ ಆಹಾರ ಚೈತನ್ಯಕ್ಕಿಂತ (ಪ್ರತಿ ದಿನದ ತಲಾ ಸೇವನೆ ಕಿಲೋಕ್ಯಾಲರಿಗಳಲ್ಲಿ) ಕಡಿಮೆ ಪ್ರಮಾಣದಲ್ಲಿ ಆಹಾರ ಸೇವನೆ ಮಾಡುತ್ತಿರುವ ಜನರ ಸಂಖ್ಯೆಯನ್ನು ಪ್ರತಿನಿಧಿಸುತ್ತಿದೆ. ಇದು ಹೆಚ್ಚುವರಿ ದೈಹಿಕ ಚಟುವಟಿಕೆಗಳಲ್ಲಿ ತೊಡಗಿಕೊಳ್ಳುವವರಿಗೆ ಅಗತ್ಯವಾದ ಹೆಚ್ಚುವರಿ ಅಗತ್ಯಗಳನ್ನು ಅಥವಾ ಆಹಾರ ಸೇವನೆಯಲ್ಲಿ ಆಗುವ ಕಾಲೋಚಿತ ವ್ಯತ್ಯಾಸಗಳನ್ನಾಗಲಿ ಅಥವಾ ಚೈತನ್ಯ ಅಗತ್ಯಗಳಲ್ಲಿನ ವ್ಯಕ್ತಿಗಳ ನಡುವಿನ ವ್ಯತ್ಯಾಸದಂತಹಾ ಇತರೆ ವ್ಯತ್ಯಾಸಗಳನ್ನು ಗಮನಕ್ಕೆ ತೆಗೆದುಕೊಳ್ಳದ ಸಂಪ್ರದಾಯವಾದಿ ಸೂಚಕವಾಗಿದೆ. ಅಪೌಷ್ಟಿಕತೆ ಮತ್ತು ಪೋಷಣೆಕೊರತೆಗಳು ಸಂಚಿತ ಅಥವಾ ಸರಾಸರಿ ಸನ್ನಿವೇಶಗಳದ್ದಾಗಿರುವುದಲ್ಲದೇ ಒಂದು ದಿನದ ಆಹಾರ ಸೇವನೆಯ (ಅಥವಾ ಅದರ ಕೊರತೆ) ಲೆಕ್ಕಾಚಾರವಾಗಿರುವುದಿಲ್ಲ. ಈ ಕೋಷ್ಟಕವು "ಇಂದು ರಾತ್ರಿ ಮಲಗುವವರೆಗೆ ಹಸಿವಿನಿಂದಿದ್ದವರ" ಸಂಖ್ಯೆಯನ್ನು ಪ್ರತಿನಿಧಿಸುವುದಿಲ್ಲ." ಅಪೌಷ್ಟಿಕತೆಯ ಸಾಮಾಜಿಕ-ರಾಜಕೀಯ ಕಾರಣಗಳನ್ನು ನಿರ್ಧರಿಸಲು ವಿವಿಧ ಮಟ್ಟಗಳ ವಿಶ್ಲೇಷಣೆಗಳನ್ನು ಕೂಡಾ ಪರಿಗಣಿಸಲಾಗಿದೆ. ಉದಾಹರಣೆಗೆ ಒಂದು ಸಮುದಾಯದ ಜನಸಮೂಹವು ಆರೋಗ್ಯ-ಸಂಬಂಧಿ ಸೇವೆಗಳ ಕೊರತೆಯಿಂದಾಗಿ ಅಪಾಯದಲ್ಲಿರಬಹುದು, ಆದರೆ ಅಲ್ಪ ಮಟ್ಟದಲ್ಲಿಯಾದರೂ ನಿರ್ದಿಷ್ಟ ಕುಟುಂಬಗಳು ಅಥವಾ ವ್ಯಕ್ತಿಗಳು ಆದಾಯಮಟ್ಟದಲ್ಲಿನ ವ್ಯತ್ಯಾಸ, ಆ ಸ್ಥಳಕ್ಕೆ ಪ್ರವೇಶಾನುಮತಿ ಅಥವಾ ವಿದ್ಯಾರ್ಹತೆಗಳಿಂದಾಗಿ ಮತ್ತೂ ಅಪಾಯದಲ್ಲಿರುವ ಸಾಧ್ಯತೆ ಇರುತ್ತದೆ. ಅಷ್ಟೇ ಅಲ್ಲದೇ ಕುಟುಂಬಗಳ ಒಳಗೆಯೇ ಪುರುಷರು ಹಾಗೂ ಮಹಿಳೆಯರ ನಡುವೆ ಅಪೌಷ್ಟಿಕತೆಯ ಮಟ್ಟದಲ್ಲಿ ವ್ಯತ್ಯಾಸವಿರಬಹುದು ಹಾಗೂ ಈ ತರಹದ ಸಮಸ್ಯೆಗಳು ಒಂದು ಪ್ರದೇಶದಿಂದ ಮತ್ತೊಂದು ಪ್ರದೇಶಕ್ಕೆ ಗಮನಾರ್ಹ ಪ್ರಮಾಣದ ವ್ಯತ್ಯಾಸ ಹೊಂದಿರುವುದಲ್ಲದೇ ಸಮಸ್ಯೆಯ ವಲಯಗಳಲ್ಲಿ ಸಾಪೇಕ್ಷವಾಗಿ ಮಹಿಳೆಯರ ಕಡೆಗಣಿಸುವಿಕೆಗಳನ್ನು ಒಳಗೊಂಡಂತೆ ವ್ಯತ್ಯಾಸವನ್ನು ಹೊಂದಿರುತ್ತವೆ. ಮಕ್ಕಳು ಹಾಗೂ ವೃದ್ಧರು ವಿಶೇಷವಾಗಿ ಇದಕ್ಕೆ ಪಕ್ಕಾಗುವ ಸಾಧ್ಯತೆ ಇರುತ್ತದೆ. ಪ್ರಗತಿಶೀಲ ವಿಶ್ವದಲ್ಲಿನ 5 ವರ್ಷದೊಳಗಿನ ಮಕ್ಕಳಲ್ಲಿ ಸರಿಸುಮಾರು 27 ಪ್ರತಿಶತ ಮಕ್ಕಳು ಪೌಷ್ಟಿಕತೆರಹಿತವಾಗಿದ್ದು, ಈ ಪ್ರಗತಿಶೀಲ ರಾಷ್ಟ್ರಗಳಲ್ಲಿ, 5 ವರ್ಷದೊಳಗಿನ ಮಕ್ಕಳಲ್ಲಿ ಪ್ರತಿ ವರ್ಷ ಸಂಭವಿಸುವ 10 ದಶಲಕ್ಷ ಮರಣಗಳಲ್ಲಿ ಸುಮಾರು ಅರ್ಧದಷ್ಟನ್ನು ಅಪೌಷ್ಟಿಕತೆಯು ಬಲಿ ತೆಗೆದುಕೊಳ್ಳುತ್ತದೆ.
ಮಧ್ಯ ಪ್ರಾಚ್ಯ
ಇರಾಕ್‌ನಲ್ಲಿನ ಅಪೌಷ್ಟಿಕತೆಯ ದರಗಳು US-ನೇತೃತ್ವದ ಆಕ್ರಮಣಕ್ಕಿಂತ ಮುಂಚಿನ 19%ನಿಂದ ನಾಲ್ಕು ವರ್ಷಗಳ ನಂತರ ರಾಷ್ಟ್ರೀಯ ಸರಾಸರಿ 28%ರಷ್ಟಕ್ಕೆ ಏರಿಕೆ ಕಂಡಿದೆ.
ದಕ್ಷಿಣ ಏಷ್ಯಾ
ಜಾಗತಿಕ ಹಸಿವು ಸೂಚಿಯ ಪ್ರಕಾರ, ವಿಶ್ವದ ವಲಯಗಳಲ್ಲೇ ದಕ್ಷಿಣ ಏಷ್ಯಾವು ಅತ್ಯಧಿಕ ಪ್ರಮಾಣದ ಮಕ್ಕಳ ಅಪೌಷ್ಟಿಕತೆ ದರವನ್ನು ಹೊಂದಿದೆ. ಒಟ್ಟಾರೆಯಾಗಿ ವಿಶ್ವದ ಅರ್ಧಕ್ಕಿಂತ ಹೆಚ್ಚು ಪ್ರಮಾಣವಾದ ಪ್ರತಿ ವರ್ಷ 5.6 ದಶಲಕ್ಷ ಮಕ್ಕಳ ಮರಣಗಳು ಭಾರತದಲ್ಲಿ ಸಂಭವಿಸುತ್ತಿವೆ. 2006ರ ವರದಿಯು ದಕ್ಷಿಣ ಏಷ್ಯಾದ ರಾಷ್ಟ್ರಗಳ ಮಹಿಳೆಯರಲ್ಲಿನ ಕೆಳಮಟ್ಟ ಹಾಗೂ ಅವರಿಗೆ ಪೋಷಣೆಯ ಬಗೆಗಿರುವ ಅಜ್ಞಾನಗಳು ಆ ಪ್ರದೇಶದಲ್ಲಿ ತೂಕಕೊರತೆ ಪೀಡಿತ ಮಕ್ಕಳ ಸಂಖ್ಯೆಗೆ ಹೆಚ್ಚಲು ಕಾರಣವಾಗಿದೆ" ಎಂದು ನಮೂದಿಸಿರುವುದಲ್ಲದೇ ದಕ್ಷಿಣ ಏಷ್ಯಾವು "ಚಿಕ್ಕ ಮಕ್ಕಳನ್ನು ನೋಡಿಕೊಳ್ಳುವ ಹಾಗೂ ಆಹಾರ ನೀಡುವ ಸೂಕ್ತ ಪದ್ಧತಿಗಳನ್ನು ಹೊಂದಿಲ್ಲ" ಎಂದು ಆತಂಕ ವ್ಯಕ್ತಪಡಿಸಿದೆ. ಭಾರತದಲ್ಲಿನ ಮಕ್ಕಳಲ್ಲಿ ಅರ್ಧದಷ್ಟು ಮಕ್ಕಳು ತೂಕಕೊರತೆಯನ್ನು ಹೊಂದಿದ್ದು, ಇದು ವಿಶ್ವದಲ್ಲೇ ಅತ್ಯಂತ ಹೆಚ್ಚಿನ ಪ್ರಮಾಣಗಳಲ್ಲಿ ಒಂದಾಗಿರುವುದಲ್ಲದೇ ಆಫ್ರಿಕಾದ ಸಹಾರಾ ಉಪವಲಯಗಳಿಗಿಂತ ಬಹುಪಾಲು ಎರಡು ಪಟ್ಟು ಹೆಚ್ಚಿನದಾಗಿದೆ. ಪೋಷಣೆಕೊರತೆಯ ಅವಿಚ್ಛಿನ್ನತೆಯನ್ನು ಹೋಗಲಾಡಿಸಲು ಇನ್‌ಸ್ಟಿಟ್ಯೂಟ್‌ ಆಫ್‌ ಡೆವೆಲಪ್‌ಮೆಂಟ್‌ ಸ್ಟಡೀಸ್‌ ಸಂಸ್ಥೆಯು ನಡೆಸಿದ ಸಂಶೋಧನೆಯೊಂದು ಭಾರತದ 'ಆರ್ಥಿಕ ಶಕ್ತಿ'ಯಾಗಿ ಹೊರಹೊಮ್ಮುವಿಕೆ ಹಾಗೂ ವಿಶ್ವದ ಮೂರನೇ ಒಂದರಷ್ಟು ಪೌಷ್ಟಿಕಕೊರತೆ ಪೀಡಿತ ಮಕ್ಕಳನ್ನು ಹೊಂದಿರುವ ಪರಿಸ್ಥಿತಿಯು ಪೋಷಣಾ ನಿರ್ವಹಣೆಯ ಸೋಲನ್ನು ಪ್ರತಿಬಿಂಬಿಸುತ್ತಿದೆ : "ಸೂಕ್ತ ಸೇವೆಗಳನ್ನು ಸೂಕ್ತ ಸಮಯದಲ್ಲಿ ಸೂಕ್ತ ಜನಸಮೂಹಕ್ಕೆ ನೀಡಲಾಗದ ಅಸಾಮರ್ಥ್ಯ, ನಾಗರಿಕರ ಅಗತ್ಯಗಳಿಗೆ ಪ್ರತಿಕ್ರಯಿಸಲಾಗದಿರುವಿಕೆ ಹಾಗೂ ದುರ್ಬಲ ಉತ್ತರದಾಯಿತ್ವಗಳೆಲ್ಲವೂ ದುರ್ಬಲ ಪೋಷಣಾ ನಿರ್ವಹಣೆಯ ಲಕ್ಷಣಗಳಾಗಿವೆ." ಸಂಶೋಧನೆಯು ಭಾರತದಲ್ಲಿ ನ್ಯೂನಪೋಷಣೆಯನ್ನು ಇತಿಹಾಸವೆಂದೆನಿಸಲು ಪೋಷಣಾ ನಿರ್ವಹಣೆಯನ್ನು ಬಲಪಡಿಸಬೇಕೆಂದು ಹಾಗೂ ನವೀನ ಸಂಶೋಧನೆಗಳು ರಾಜಕೀಯ ಹಾಗೂ ಪೋಷಣಾ ನಿರ್ವಹಣೆಯ ಬಗ್ಗೆ ಕೇಂದ್ರೀಕೃತವಾಗಿರಬೇಕೆಂದು ಸಲಹೆ ನೀಡಿದೆ. ಪ್ರಸಕ್ತ ಪ್ರಗತಿಯ ದರದಲ್ಲಿ MDG1ನ ಮಾನವ ಯೋಗಕ್ಷೇಮ ಹಾಗೂ ಆರ್ಥಿಕ ಬೆಳವಣಿಗೆಗಳಲ್ಲಾಗುವ ವೈಪರೀತ್ಯಗಳನ್ನು ಗಮನದಲ್ಲಿಟ್ಟುಕೊಂಡು ಪೋಷಣೆಯ ಗುರಿಯನ್ನು ಕೇವಲ 2042ರಲ್ಲಿ ಮುಟ್ಟಲು ಸಾಧ್ಯ.
ಯುನೈಟೆಡ್‌ ಸ್ಟೇಟ್ಸ್‌
ಬಾಲ್ಯದಲ್ಲಿನ ಅಪೌಷ್ಟಿಕತೆಯನ್ನು ಸಾಧಾರಣವಾಗಿ ಪ್ರಗತಿಶೀಲ ರಾಷ್ಟ್ರಗಳಿಗೆ ಸಂಬಂಧಪಟ್ಟಿದ್ದು ಎಂದು ಭಾವಿಸಲಾಗುತ್ತದೆ, ಆದರೆ ಬಹುತೇಕ ಅಪೌಷ್ಟಿಕತೆಯ ಸಮಸ್ಯೆ ಅಲ್ಲಿಯೇ ಇದ್ದರೂ, ಪ್ರಗತಿ ಹೊಂದಿದ ರಾಷ್ಟ್ರಗಳಲ್ಲಿಯೂ ಸಮಸ್ಯೆಯಿದೆ. ಉದಾಹರಣೆಗೆ ಯುನೈಟೆಡ್‌ ಸ್ಟೇಟ್ಸ್‌‌ ಆಫ್‌ ಅಮೇರಿಕಾದಲ್ಲಿ, ಪ್ರತಿ ಆರು ಮಕ್ಕಳಲ್ಲಿ ಒಂದು ಮಗು ಹಸಿವಿನ ಸಮಸ್ಯೆ ಎದುರಿಸುತ್ತಿದೆ. U.S. ಜನಗಣತಿ ಸಂಸ್ಥೆ ಹಾಗೂ ಕೃಷಿ ಇಲಾಖೆಗಳ 2005-2007ರ ಅವಧಿಯ ದತ್ತಾಂಶದ ಮೇಲೆ ಆಧರಿಸಿದ ಅಧ್ಯಯನವೊಂದು, ಐದು ವರ್ಷದೊಳಗಿನ ಅಂದಾಜು 3.5 ದಶಲಕ್ಷ ಮಕ್ಕಳು ಯುನೈಟೆಡ್‌ ಸ್ಟೇಟ್ಸ್‌‌ನಲ್ಲಿ ಹಸಿವಿನಿಂದ ಬಳಲುತ್ತಿದ್ದಾರೆ ಎಂದು ತಿಳಿಸುತ್ತದೆ. ಪ್ರಗತಿ ಹೊಂದಿದ ರಾಷ್ಟ್ರಗಳಲ್ಲಿ, ಬಹುಕಾಲದಿಂದಿರುವ ಹಸಿವಿನ ಸಮಸ್ಯೆಯು ಆಹಾರದ ಅಥವಾ ಆಹಾರ ಯೋಜನೆಗಳ ಕೊರತೆಯಿಂದಲ್ಲ, ಬದಲಿಗೆ ಆ ಸಮಸ್ಯೆಯನ್ನು ಎದುರಿಸಲು ಆಹಾರ ಲಕೋಟೆಗಳು ಅಥವಾ ಶಾಲಾ ಭೋಜನದಂತಹಾ ಸಿದ್ಧಪಡಿಸಿದ ಯೋಜನೆಗಳ ನ್ಯೂನಉಪಯೋಗದಿಂದಾಗಿಯೇ ಬಹುತೇಕ ಉಂಟಾಗಿದೆ. ಯುನೈಟೆಡ್‌ ಸ್ಟೇಟ್ಸ್‌‌ ಆಫ್‌ ಅಮೇರಿಕಾದಂತಹಾ ಶ್ರೀಮಂತ ರಾಷ್ಟ್ರಗಳ ಅನೇಕ ನಾಗರಿಕರು ಆಹಾರ ಯೋಜನೆಗಳ ಮೇಲೆ ಅಪವಾದವನ್ನು ಹೊರಿಸುತ್ತಾರೆ ಇಲ್ಲವೇ ಅದರ ಬಳಕೆಯನ್ನು ಪ್ರೋತ್ಸಾಹಿಸುವುದಿಲ್ಲ. USAನಲ್ಲಿ, ಆಹಾರ ಲಕೋಟೆ/ಫುಡ್‌ ಸ್ಟಾಂಪ್‌ ಯೋಜನೆಗೆ ಅರ್ಹರಲ್ಲಿ ಕೇವಲ 60%ರಷ್ಟು ಜನರು ಮಾತ್ರ ವಾಸ್ತವವಾಗಿ ಅದರ ಪ್ರಯೋಜನ ಪಡೆದುಕೊಳ್ಳುತ್ತಾರೆ. U.S. ಕೃಷಿ ಇಲಾಖೆಯು 2003ರಲ್ಲಿ, ನೀಡಿದ ವರದಿ ಪ್ರಕಾರ ಮಕ್ಕಳಿರುವ ಪ್ರತಿ 200 U.S. ಕುಟುಂಬಗಳಲ್ಲಿ ಕೇವಲ 1 ಕುಟುಂಬ ಮಾತ್ರವೇ ವರ್ಷದ ಅವಧಿಯಲ್ಲಿ ಯಾವುದೊಂದು ಮಗುವು ಒಮ್ಮೆ ಮಾತ್ರ ಹಸಿವಿನಿಂದ ಬಳಲುವ ಮಟ್ಟಿಗೆ ತೀವ್ರ ಆಹಾರ ಕೊರತೆಯನ್ನು ಹೊಂದಿದ್ದವು. ಇವೇ ಕುಟುಂಬಗಳಲ್ಲಿ ಗಮನಾರ್ಹ ದೊಡ್ಡ ಪ್ರಮಾಣದಷ್ಟು (3.8 ಪ್ರತಿಶತ) ಕುಟುಂಬಗಳು ಇಡೀ ಕುಟುಂಬಕ್ಕೆ ಸಾಕಾಗುವಷ್ಟು ಆಹಾರ ಪಡೆಯಲು ಅಸಮರ್ಥವಾಗಿದ್ದರಿಂದ ವರ್ಷದ ಅವಧಿಯಲ್ಲಿ ಕನಿಷ್ಟ ಒಂದು ದಿನ ಹಸಿವಿನಿಂದ ಬಳಲಿದ ಕುಟುಂಬದ ಪ್ರೌಢ ಸದಸ್ಯರುಗಳನ್ನು ಹೊಂದಿದ್ದವು.
ಮಿತಿಮೀರಿ ತಿನ್ನುವಿಕೆ vs. ಹಸಿವು
ಅಪೌಷ್ಟಿಕತೆಯ ಕುರಿತಾದ ಬಹಳ ಚರ್ಚೆಗಳು ಪೋಷಣೆಕೊರತೆಯಲ್ಲಿಯೇ ಗಮನ ಕೇಂದ್ರೀಕರಿಸಿದ್ದರೂ, ಮಿತಿಮೀರಿ ತಿನ್ನುವಿಕೆಯು ಕೂಡಾ ಒಂದು ವಿಧದ ಅಪೌಷ್ಟಿಕತೆಯಾಗಿದೆ. ಮಿತಿಮೀರಿ ತಿನ್ನುವಿಕೆಯು ಬಹುತೇಕ ಜನರಿಗೆ ಆಹಾರದ ಲಭ್ಯತೆಯು ಸಮಸ್ಯೆಯೇ ಅಲ್ಲದಿರುವ ಯುನೈಟೆಡ್‌ ಸ್ಟೇಟ್ಸ್‌‌ ನಲ್ಲಿ ಹೆಚ್ಚು ಸಾಧಾರಣ ವಿಷಯವಾಗಿದೆ. ಈ ಪ್ರಗತಿ ಹೊಂದಿದ ರಾಷ್ಟ್ರಗಳಲ್ಲಿನ ಸಮಸ್ಯೆ ಎಂದರೆ ಸೂಕ್ತ ವಿಧವಾದ ಆಹಾರದ ಆಯ್ಕೆ. ಇತರೆ ಯಾವುದೇ ರಾಷ್ಟ್ರಕ್ಕೆ ಹೋಲಿಸಿದರೆ ಯುನೈಟೆಡ್‌ ಸ್ಟೇಟ್ಸ್‌‌ನಲ್ಲಿ ಸೇವಿಸುವ ತಲಾ ತ್ವರಿತ ಆಹಾರ/ಫಾಸ್ಟ್‌ ಫುಡ್‌‌ ಪ್ರಮಾಣ ಹೆಚ್ಚಿನದಾಗಿದೆ. ಈ ರೀತಿಯ ರಾಶಿ ಆಹಾರ ಸೇವನೆಗೆ ಕಾರಣವೆಂದರೆ ಅದನ್ನು ಪಡೆಯುವ ಶಕ್ತತೆ ಹಾಗೂ ಲಭ್ಯತೆ. ಅನೇಕ ವೇಳೆ ತ್ವರಿತ ಆಹಾರ/ಫಾಸ್ಟ್‌ ಫುಡ್‌‌, ವೆಚ್ಚದಲ್ಲಿ ಹಾಗೂ ಪೋಷಕಾಂಶಗಳಲ್ಲಿ ಕಡಿಮೆ ಮಟ್ಟದ್ದಾಗಿದ್ದು ಕ್ಯಾಲೊರಿಗಳ ಲೆಕ್ಕದಲ್ಲಿ ಹೆಚ್ಚಿನದಾಗಿದ್ದರೂ ಹೆಚ್ಚು ಪ್ರೋತ್ಸಾಹ ಪಡೆದಿರುತ್ತದೆ. ಈ ರೀತಿಯ ಆಹಾರ ಸೇವನೆ ಅಭ್ಯಾ/ಹವ್ಯಾಸಗಳು ಹೆಚ್ಚು ನಗರೀಕೃತ, ಸ್ವಯಂಚಾಲಿತ ಹಾಗೂ ಹೆಚ್ಚು ಕುಳಿತುಕೊಂಡಿರುವ ಜೀವನಶೈಲಿಯೊಂದಿಗೆ ಸೇರಿಕೊಂಡಾಗ, ತೂಕ ಹೆಚ್ಚುವುದನ್ನು ಕಡಿಮೆ ಮಾಡಿಕೊಳ್ಳುವುದು ಏಕೆ ಕಷ್ಟ ಎಂಬುದು ಸ್ಪಷ್ಟವಾಗುತ್ತದೆ. ಆದಾಗ್ಯೂ, ಮಿತಿಮೀರಿ ತಿನ್ನುವಿಕೆಯು ಹಸಿವು ಹಾಗೂ ಬಡತನಗಳು ಬೇರೂರಿರುವ ರಾಷ್ಟ್ರಗಳಲ್ಲಿಯೂ ಸಮಸ್ಯೆಯಾಗಿಯೇ ಇದೆ. ಚೀನಾದಲ್ಲಿ ಅಧಿಕ-ಕೊಬ್ಬಿನ ಆಹಾರ ಸೇವನೆಯು ಹೆಚ್ಚಿ ಅಕ್ಕಿ ಹಾಗೂ ಇನ್ನಿತರ ಸಾಮಗ್ರಿಗಳ ಸೇವನೆಯು ಇಳಿಕೆ ಕಂಡಿದೆ. ಮಿತಿಮೀರಿ ತಿನ್ನುವಿಕೆ ಹಾಗೂ ಹಸಿವುಗಳೆರಡೂ ವಿಶ್ವದ ಯಾವ ಭಾಗದಲ್ಲಿ ನೀವಿದ್ದೀರೆಂಬುದರ ಮೇಲೆ ಅವಲಂಬಿತವಾಗಿ ಸಮಾನವಾಗಿ ಗಂಭೀರ ಸಮಸ್ಯೆಗಳಾಗಿವೆ. ಮಿತಿಮೀರಿ ತಿನ್ನುವಿಕೆಯು ಹೃದಯ ಕಾಯಿಲೆ ಹಾಗೂ ಮಧುಮೇಹ/ಸಿಹಿಮೂತ್ರರೋಗದಂತಹಾ ಸಾವಿಗೆ ಕಾರಣವಾಗುವ ಅನೇಕ ಕಾಯಿಲೆಗಳಿಗೆ ದಾರಿ ಮಾಡುತ್ತದೆ. ಮಿತಿಮೀರಿ ತಿನ್ನುವಿಕೆಯ ಈ ಸಮಸ್ಯೆಯನ್ನು ಸರಿಪಡಿಸಲು, ಆರೋಗ್ಯಪಾಲನೆಯಲ್ಲಿ ಸ್ಥೂಲಕಾಯತೆ/ಬೊಜ್ಜನ್ನು ಒಂದು ಕಾಯಿಲೆಯಂತೆ ಪರಿಗಣಿಸಿ ಅದರಲ್ಲಿ ತೂಕಇಳಿಯುವಿಕೆ ಮುಂತಾದ ಪೋಷಣಾ ಚಟುವಟಿಕೆಗಳನ್ನು ಹಮ್ಮಿಕೊಳ್ಳಬಹುದಾಗಿರುತ್ತದೆ. ಈ ಬಗ್ಗೆಯ ಒಂದು ಪ್ರೋತ್ಸಾಹದಾಯಕ ಹೆಜ್ಜೆ ಎಂದರೆ ಒಬಾಮಾರು ಆರಂಭಿಸಿರುವ ಹೃದಯರೋಗವನ್ನು ಹೊಂದಿರುವ ರೋಗಿಗಳಿಗೆ ಮುಂದಿನ ತಿಂಗಳುಗಳು ಅಥವಾ ವರ್ಷಗಳ ಅವಧಿಯಲ್ಲಿ ಅಗತ್ಯವಾಗಬಹುದಾದ ವೆಚ್ಚದಾಯಕ ಔಷಧಿಗಳು ಹಾಗೂ ಶಸ್ತ್ರಚಿಕಿತ್ಸೆಗಳನ್ನು ಅನವಶ್ಯಕಗೊಳಿಸಬಹುದೆಂದು ಆಶಿಸಿರುವ ತೀವ್ರ ಆಹಾರ ಸೇವನೆ ಹಾಗೂ ಜೀವನಶೈಲಿ ಬದಲಾವಣೆ ಯೋಜನೆ. ಉದ್ಯಮವು ಕೈಗೊಳ್ಳಬಹುದಾದ ತಾರ್ಕಿಕ ಮುಂದಿನ ಕ್ರಮವೆಂದರೆ ನಿಯತ ಹಲ್ಲಿನ ತಪಾಸಣೆಗೆ ಸದೃಶವಾದ ಪೋಷಕಾಂಶಗಳ ತಪಾಸಣೆಗಳನ್ನು ಮೂಲಭೂತ ವಿಮಾ ವ್ಯಾಪ್ತಿಗೆ ಸೇರಿಸಿಕೊಳ್ಳುವುದು.
ಹೊರಗಿನ ಕೊಂಡಿಗಳು
ವರ್ಗ:ಅಪೌಷ್ಟಿಕತೆ ವರ್ಗ:ಸಾರ್ವಜನಿಕ ಆರೋಗ್ಯ ವರ್ಗ:ಮಾನವೀಯ ಸಹಾಯ ವರ್ಗ:ಪೋಷಣೆ ವರ್ಗ:ಬಡತನ
ಶ್ರೀ ಪುರಂದರದಾಸರು
ವರ್ಗ:ವರ್ಷ-೧೯೬೭ ಕನ್ನಡಚಿತ್ರಗಳು
ಗಿಳಿಬೇಟೆ
ವರ್ಗ:ವರ್ಷ-೧೯೯೨ ಕನ್ನಡಚಿತ್ರಗಳು
ನೊಬೆಲ್ ಶಾಂತಿ ಪುರಸ್ಕಾರ
ಪ್ರಶಸ್ತಿ ಪಡೆದವರು ೧೯೦೧ರಿಂದ
೧೯೦೧ರಿಂದ ಇಲ್ಲಿಯವರೆಗೆ ಶಾಂತಿಗಾಗಿ ನೊಬೆಲ್ ಪ್ರಶಸ್ತಿ ಗಳಿಸಿದವರ ಪಟ್ಟಿ.
ವರ್ಗ:ನೊಬೆಲ್ ಪ್ರಶಸ್ತಿ
ದ ಕ್ರೋನಿಕಲ್ಸ್ ಆಫ್ ನಾರ್ನಿಯಾ
ದ ಕ್ರೋನಿಕಲ್ಸ್ ಆಫ್ ನಾರ್ನಿಯಾ  ಮಕ್ಕಳಿಗಾಗಿ C. S. ಲೆವಿಸ್‌ ಬರೆದ ಏಳು ಕಾಲ್ಪನಿಕಕಾದಂಬರಿಗಳ ಒಂದು ಸರಣಿ. ಇದನ್ನು ಮಕ್ಕಳ ಸಾಹಿತ್ಯದ ಶ್ರೇಷ್ಠ ಗ್ರಂಥ ಎಂದು ಪರಿಗಣಿಸಲಾಗುತ್ತದೆ. ಸುಮಾರು 120 ದಶಲಕ್ಷ ಪ್ರತಿಗಳು 41 ಭಾಷೆಗಳಲ್ಲಿ ಪ್ರಕಟಗೊಂಡು ಮಾರಾಟವಾದ ಈ ಕಾದಂಬರಿಗಳ ಸರಣಿಯು ಲೇಖಕರ ಅತ್ಯುತ್ತಮ ಕೃತಿಯಾಗಿದೆ. 1949ರಿಂದ 1954ರವರೆಗಿನ ಅವಧಿಯಲ್ಲಿ ಲೆವಿಸ್‌ನಿಂದ ಬರೆಯಲ್ಪಟ್ಟ ಮತ್ತು ಪಾಲಿನ್ ಬೇಯ್ನೆಸ್‌‌‌ಳಿಂದ ಚಿತ್ರಗಳಿಂದ ಅಂದಗೊಳಿಸಲ್ಪಟ್ಟ ದ ಕ್ರೋನಿಕಲ್ಸ್ ಆಫ್ ನಾರ್ನಿಯಾ ವನ್ನು ರೇಡಿಯೊ, ದೂರದರ್ಶನ, ರಂಗಭೂಮಿ ಮತ್ತು ಸಿನಿಮಾ ಇತ್ಯಾದಿಗಳಿಗಾಗಿ ಸಂಪೂರ್ಣವಾಗಿ ಅಥವಾ ಭಾಗಶಃ ಅನೇಕ ಬಾರಿ ಹೊಂದಾವಣೆ ಮಾಡಿಕೊಳ್ಳಲಾಗಿದೆ. ಕ್ರೈಸ್ತ ಧರ್ಮದ ಹಲವು ಸಾಂಪ್ರದಾಯಿಕ ಅಂಶಗಳೊಂದಿಗೆ ಈ ಸರಣಿಯು ಗ್ರೀಕ್ ಮತ್ತು ರೋಮನ್ ಪುರಾಣದಿಂದ ಮಾತ್ರವಲ್ಲದೆ ಸಾಂಪ್ರದಾಯಿಕ ಬ್ರಿಟಿಷ್ ಮತ್ತು ಐರಿಷ್ನ ಕಟ್ಟು ಕಥೆಗಳಿಂದ ಪಾತ್ರಗಳನ್ನು ಮತ್ತು ಚಿಂತೆಗಳನ್ನು ಪಡೆದುಕೊಂಡಿದೆ.
ಪ್ರಾಣಿಗಳು ಮಾತನಾಡುವ, ಮ್ಯಾಜಿಕ್ ಸಾಮಾನ್ಯವಾಗಿರುವ ಮತ್ತು ಒಳ್ಳೆಯತನವು ಕೆಟ್ಟದುದರ ವಿರುದ್ಧ ಹೋರಾಡುವ ಸ್ಥಳ ಕಾಲ್ಪನಿಕ ಲೋಕ ನಾರ್ನಿಯಾದ ವಿಕಾಸಗೊಳ್ಳುತ್ತಾ ಹೋಗುವ ಇತಿಹಾಸದಲ್ಲಿ ಪ್ರಮುಖ ಪಾತ್ರವಹಿಸುವ ಮಕ್ಕಳ ಸಾಹಸಗಳನ್ನು ದ ಕ್ರೋನಿಕಲ್ಸ್ ಆಫ್ ನಾರ್ನಿಯಾ ಒಳಗೊಂಡಿದೆ. ಪ್ರತಿಯೊಂದು ಪುಸ್ತಕವೂ (ದ ಹೋರ್ಸ್ ಆಂಡ್ ಹಿಸ್ ಬಾಯ್ ಅನ್ನು ಹೊರತುಪಡಿಸಿ), ಮುಖ್ಯಪಾತ್ರದ ಮಕ್ಕಳು ನಮ್ಮ ಪ್ರಪಂಚದಿಂದ ನಾರ್ನಿಯಾಕ್ಕೆ ಮಾಂತ್ರಿಕವಾಗಿ ಹೋಗಿ, ಅಲ್ಲಿ ನಾರ್ನಿಯಾವನ್ನು ಉಳಿಸಲು ಅಸ್ಲಾನ್ ಎಂಬ ಸಿಂಹಕ್ಕೆ ಸಹಾಯ ಮಾಡುವ ಕಥೆಯನ್ನು ಹೊಂದಿವೆ.
ಏಳು ಪುಸ್ತಕಗಳು
ದ ಕ್ರೋನಿಕಲ್ಸ್ ಆಫ್ ನಾರ್ನಿಯಾ 1954ರಿಂದ ಇಂದಿನವರೆಗೆ ನಿರಂತರವಾಗಿ ಪ್ರಕಟಗೊಳ್ಳುತ್ತಿದೆ ಹಾಗೂ ಇದುವರೆಗೆ ಸುಮಾರು 100 ದಶಲಕ್ಷ ಪ್ರತಿಗಳು 41 ಭಾಷೆಗಳಲ್ಲಿ ಮಾರಾಟವಾಗಿವೆ. ನಾರ್ನಿಯಾ ಸರಣಿಯ ಕೊನೆಯ ಪುಸ್ತಕ ದ ಲಾಸ್ಟ್ ಬ್ಯಾಟಲ್‌ ‌ಗಾಗಿ ಲೆವಿಸ್‌ 1956ರ ಕಾರ್ನೆಜೀ ಪದಕವನ್ನು ಪಡೆದನು. ಈ ಪುಸ್ತಕಗಳನ್ನು ಲೆವಿಸ್‌ 1949ರಿಂದ 1954ರವರೆಗಿನ ಅವಧಿಯಲ್ಲಿ ಬರೆದನು. ಆದರೆ ಅವುಗಳನ್ನು ಮ‌ೂಲತಃ ಪ್ರಕಟಗೊಂಡ ಕ್ರಮದಲ್ಲಿ ಅಥವಾ ಪ್ರಸ್ತುತ ಅವು ಇರುವ ಕಾಲಾನುಕ್ರಮದಲ್ಲಿ ಜೋಡಿಸಿದ ಕ್ರಮದಲ್ಲಿ ಬರೆಯಲಾಗಿಲ್ಲ. ಮ‌ೂಲತಃ ಸಚಿತ್ರವಾಗಿ ವಿವರಿಸಿದವಳು ಪಾಲಿನ್ ಬೇಯ್ನೆಸ್‌. ಅವಳ ಪೆನ್ ಮತ್ತು ಶಾಯಿ ಚಿತ್ರಗಳನ್ನು ಇಂದಿನ ಪ್ರಕಟನೆಗಳಲ್ಲೂ ಬಳಸಲಾಗುತ್ತಿದೆ. ದ ಕ್ರೋನಿಕಲ್ಸ್ ಆಫ್ ನಾರ್ನಿಯಾ ವನ್ನು ಪೂರ್ಣಗೊಳಿಸಿದ ಏಳು ಪುಸ್ತಕಗಳನ್ನು ಅವು ಮ‌ೂಲತಃ ಪ್ರಕಟಗೊಂಡ ಕ್ರಮದಲ್ಲಿ ಈ ಕೆಳಗೆ ತೋರಿಸಲಾಗಿದೆ (ಕೆಳಗಿನ ಓದುವ ಕ್ರಮವನ್ನು ಗಮನಿಸಿ). ಕಾದಂಬರಿಗಳು ಸಂಪೂರ್ಣಗೊಂಡ ದಿನಾಂಕವು ಇಂಗ್ಲಿಷ್ (ಉತ್ತರಾರ್ಧ ಗೋಳ) ಕಾಲಾವಧಿಯನ್ನು ಸೂಚಿಸುತ್ತದೆ.
ದ ಲಯನ್, ದ ವಿಚ್ ಆಂಡ್ ದ ವಾರ್ಡ್‌ರೋಬ್‌' (1950)
ದ ಲಯನ್, ದ ವಿಚ್ ಆಂಡ್ ದ ವಾರ್ಡ್‌ರೋಬ್‌ 1949ರ ಚಳಿಗಾಲದಲ್ಲಿ ಪೂರ್ಣಗೊಂಡು 1950ರಲ್ಲಿ ಪ್ರಕಟವಾಯಿತು. ಇದು ನಾಲ್ಕು ಸಾಮಾನ್ಯ ಮಕ್ಕಳ ಕಥೆಯನ್ನು ಹೇಳುತ್ತದೆ: ಪೀಟರ್‌, ಸೂಸಾನ್, ಎಡ್ಮಂಡ್‌ ಮತ್ತು ಲ್ಯೂಸಿ ಪೆವೆನ್ಸಿ. ಅವರು ಪ್ರೊಫೆಸರ್ ಡೈಗರಿ ಕಿರ್ಕೆಯ ಮನೆಯಲ್ಲಿ ಒಂದು ಬಟ್ಟೆಬೀರನ್ನು(ವಾರ್ಡ್‌ರೋಬ್) ಕಾಣುತ್ತಾರೆ. ಅದು ಅವರನ್ನು ಮಾಂತ್ರಿಕ ಲೋಕ ನಾರ್ನಿಯಾಕ್ಕೆ ಕೊಂಡೊಯ್ಯುತ್ತದೆ. ಈ ಮಕ್ಕಳು ನಿರಂತರ ಚಳಿಗಾಲದ ಶತಮಾನದಷ್ಟು ಕಾಲದಿಂದ ನಾರ್ನಿಯಾ ಸಾಮ್ರಾಜ್ಯವನ್ನು ತನ್ನ ಸ್ವಾಧೀನದಲ್ಲಿಟ್ಟುಕೊಂಡಿದ್ದ ಕೆಟ್ಟ ವೈಟ್ ವಿಚ್‌‌ನಿಂದ ನಾರ್ನಿಯಾವನ್ನು ಕಾಪಾಡಲು ಮಾತನಾಡುವ ಸಿಂಹ ಅಸ್ಲಾನ್‌ಗೆ ಸಹಾಯ ಮಾಡುತ್ತಾರೆ. ಮಕ್ಕಳು ಈ ಹೊಸದಾಗಿ ಕಂಡುಹಿಡಿದ ಭೂಮಿಯ ರಾಜ ರಾಣಿಯರಾಗುತ್ತಾರೆ ಮತ್ತು ನಂತರದ ಪುಸ್ತಕಗಳಲ್ಲಿ ಪುನಃಕಂಡುಹಿಡಿಯಲಾಗುವ ಆಸ್ತಿಯನ್ನು ಉಳಿಸಿಹೋಗುತ್ತಾರೆ.
‌ದ ವೋಯೇಜ್ ಆಫ್ ದ ಡಾವ್ನ್ ಟ್ರೀಡರ್ (1952)
1950ರ ಚಳಿಗಾಲದಲ್ಲಿ ಸಂಪೂರ್ಣಗೊಂಡು 1952ರಲ್ಲಿ ಪ್ರಕಟವಾದ ದ ವೋಯೇಜ್ ಆಫ್ ದ ಡಾವ್ನ್ ಟ್ರೀಡರ್‌ ‌ನಲ್ಲಿ, ಎಡ್ಮಂಡ್‌ ಮತ್ತು ಲ್ಯೂಸಿ ಪೆವೆನ್ಸಿ ಅವರ ಅತಿ ನಿಷ್ಠೆಯ ಸೋದರಸಂಬಂಧಿ ಯ‌ೂಸ್ಟೇಸ್ ಸ್ಕ್ರಬ್‌ನೊಂದಿಗೆ ನಾರ್ನಿಯಾಕ್ಕೆ ಹಿಂದಿರುಗುತ್ತಾರೆ. ಅಲ್ಲಿ ಅವರು, ಮಿರಾಜ್‌ ಅಧಿಕಾರವನ್ನು ಆಕ್ರಮಿಸಿಕೊಂಡಾಗ ಹೊರದೂಡಲ್ಪಟ್ಟ ಏಳು ದೇವತೆಗಳನ್ನು ಕಂಡುಹಿಡಿಯುವ ಕ್ಯಾಸ್ಪಿಯನ್‌ನ ಪ್ರಯಾಣವನ್ನು ಸೇರಿಕೊಳ್ಳುತ್ತಾರೆ. ಈ ಅಪಾಯಕಾರಿ ಪ್ರಯಾಣವು ಅವರು ಅನೇಕ ಅದ್ಭುತಗಳನ್ನು ಮತ್ತು ಅಪಾಯಗಳನ್ನು ಎದುರಿಸುವಂತೆ ಮಾಡುತ್ತದೆ. ಕೊನೆಯಲ್ಲಿ ಅವರು ಅಸ್ಲಾನ್‌ನ ರಾಜ್ಯವನ್ನು ತಲುಪುತ್ತಾರೆ.
ದ ಸಿಲ್ವರ್ ಚೇರ್ (1953)
1951ರ ಚಳಿಗಾಲದಲ್ಲಿ ಪೂರ್ಣಗೊಂಡು 1953ರಲ್ಲಿ ಪ್ರಕಟಗೊಂಡ ದ ಸಿಲ್ವರ್ ಚೇರ್ ಪೆವೆನ್ಸಿ ಮಕ್ಕಳಿಲ್ಲದ ಮೊದಲ ನಾರ್ನಿಯಾ ಪುಸ್ತಕವಾಗಿದೆ. ಬದಲಿಗೆ ಅಸ್ಲಾನ್ ಯ‌ೂಸ್ಟೇಸ್‌ನನ್ನು ಅವನ ಸಹಪಾಠಿ ಜಿಲ್ ಪೋಲ್‌ನೊಂದಿಗೆ ನಾರ್ನಿಯಾಕ್ಕೆ ಹಿಂದಕ್ಕೆ ಕರೆಯುತ್ತದೆ. ಅಲ್ಲಿ ಅವರಿಗೆ, ತಾಯಿಯ ಮರಣದ ಸೇಡು ತೀರಿಸಿಕೊಳ್ಳಲು ಹತ್ತು ವರ್ಷಗಳ ಹಿಂದೆ ಕಣ್ಮರೆಯಾದ ಕ್ಯಾಸ್ಪಿಯನ್‌ನ ಮಗ ಪ್ರಿನ್ಸ್ ರಿಲಿಯನ್‌ನನ್ನು ಹುಡುಕಲು ನಾಲ್ಕು ಸೂಚನೆಗಳನ್ನು ನೀಡಲಾಗುತ್ತದೆ. ಯ‌ೂಸ್ಟೇಸ್ ಮತ್ತು ಜಿಲ್ ಜವುಗುಭೂಮಿಯ-ಹುಳು ಪುಡ್ಲೆಗ್ಲಮ್‌‌ನ ನೆರವಿನಿಂದ ರಿಲಿಯನ್‌ನನ್ನು ಕಂಡುಹಿಡಿಯುವುದಕ್ಕಿಂತ ಮೊದಲು ಅನೇಕ ಅಪಾಯ ಮತ್ತು ನಂಬಿಕೆದ್ರೋಹಕ್ಕೆ ಒಳಗಾಗುತ್ತಾರೆ.
ದ ಹೋರ್ಸ್ ಆಂಡ್ ಹಿಸ್ ಬಾಯ್ (1954)
1950ರ ಚಳಿಗಾಲದಲ್ಲಿ ಸಂಪೂರ್ಣಗೊಂಡು 1954ರಲ್ಲಿ ಬಿಡುಗಡೆಯಾದ ದ ಹೋರ್ಸ್ ಆಂಡ್ ಹಿಸ್ ಬಾಯ್, ಪೆವೆನ್ಸಿ ಮಕ್ಕಳ ನಾರ್ನಿಯಾದಲ್ಲಿನ ಆಳ್ವಿಕೆಯ ಕಾಲದ -ದ ಲಯನ್, ದ ವಿಚ್ ಆಂಡ್ ದ ವಾರ್ಡ್‌ರೋಬ್‌ ‌ನ ಅಂತಿಮ ಅಧ್ಯಾಯದಲ್ಲಿ ಆರಂಭಗೊಳ್ಳುವ ಮತ್ತು ಕೊನೆಗೊಳ್ಳುವ ಒಂದು ಅವಧಿ- ಬಗ್ಗೆ ಹೇಳುತ್ತದೆ. ಈ ಕಥೆಯು ಬ್ರೀ ಎಂಬ ಮಾತನಾಡುವ ಕುದುರೆ ಮತ್ತು ಶಾಸ್ತ ಹೆಸರಿನ ಒಬ್ಬ ಸಣ್ಣ ಹುಡುಗನ ಬಗ್ಗೆಯಾಗಿದೆ. ಇವರಿಬ್ಬರೂ ಕ್ಯಾಲರ್ಮೆನ್‌ನಲ್ಲಿ ಬಂಧನದಲ್ಲಿರುತ್ತಾರೆ. ಆಕಸ್ಮತ್ತಾಗಿ ಅವರಿಬ್ಬರು ಪರಸ್ಪರ ಭೇಟಿಯಾಗುತ್ತಾರೆ ಮತ್ತು ನಾರ್ನಿಯಾಕ್ಕೆ ಹಿಂದಿರುಗಿ ಸ್ವತಂತ್ರರಾಗುವ ಯೋಜನೆ ಮಾಡುತ್ತಾರೆ. ದಾರಿಯಲ್ಲಿ ಅವರು ತಪ್ಪಿಸಿಕೊಂಡು ನಾರ್ನಿಯಾಕ್ಕೆ ಹೋಗುತ್ತಿರುವ ಅರಾವಿಸ್ ಮತ್ತು ಅವಳ ಮಾತನಾಡುವ ಕುದುರೆ ಹ್ವಿನ್ಅನ್ನು ಸಂಧಿಸುತ್ತಾರೆ.
ದ ಮ್ಯಾಜಿಶಿಯನ್ಸ್ ನೆಫ್ಯೂ (1955)
1954ರ ಚಳಿಗಾಲದಲ್ಲಿ ಪೂರ್ಣಗೊಂಡು 1955ರಲ್ಲಿ ಪ್ರಕಟಗೊಂಡ ಕೃತಿಯ ಘಟನೆಗಳನ್ನೇ ಹೊಂದಿರುವ ಕಥೆ ದ ಮ್ಯಾಜಿಶಿಯನ್ಸ್ ನೆಫ್ಯೂ, ಓದುಗನನ್ನು ತುಂಬಾ ಹಿಂದಕ್ಕೆ ನಾರ್ನಿಯಾದ ಮ‌ೂಲಕ್ಕೆ ಕರೆದುಕೊಂಡು ಹೋಗುತ್ತದೆ. ಅದರಲ್ಲಿ ನಾವು ಅಸ್ಲಾನ್ ಹೇಗೆ ಆ ಲೋಕವನ್ನು ಸೃಷ್ಟಿಸಿತು ಮತ್ತು ದುಷ್ಟ ಶಕ್ತಿಯು ಹೇಗೆ ಅದನ್ನು ಪ್ರವೇಶಿಸಿತು ಎಂಬುದರ ಬಗ್ಗೆ ತಿಳಿಯುತ್ತೇವೆ. ಡೈಗರಿ ಕಿರ್ಕೆ ಮತ್ತು ಅವನ ಸ್ನೇಹಿತ ಪಾಲಿ ಪ್ಲಮ್ಮರ್‌, ಸಾವನ್ನು ತರುವ ಲೋಕ ಚಾರ್ನ್‌ನಲ್ಲಿ ಜ್ಯಾಡಿಸ್ (ವೈಟ್ ವಿಚ್‌)ಅನ್ನು ಎದುರಿಸಲು ಮತ್ತು ನಾರ್ನಿಯಾದ ಸೃಷ್ಟಿಗೆ ಸಾಕ್ಷಿಯಾಗಿಸಲು ಡೈಗರಿಯ ಅಂಕಲ್ ತಯಾರಿಸಿದ ಮ್ಯಾಜಿಕ್ ಉಂಗುರವನ್ನು ಪ್ರಯೋಗಿಸಿ ಬೇರೆ ಬೇರೆ ಲೋಕಗಳನ್ನು ಸಂಧಿಸುತ್ತಾರೆ. ನಾರ್ನಿಯಾದ ಬಗೆಗಿನ ಅನೇಕ ಬಹಳ-ಕಾಲದ ಪ್ರಶ್ನೆಗಳಿಗೆ ಆನಂತರ ಬರುವ ಸಾಹಸವು ಉತ್ತರಿಸುತ್ತದೆ.
ದ ಲಾಸ್ಟ್ ಬ್ಯಾಟಲ್‌ (1956)
ದ ಲಾಸ್ಟ್ ಬ್ಯಾಟಲ್‌ 1953ರ ಚಳಿಗಾಲದಲ್ಲಿ ಪೂರ್ಣಗೊಂಡು 1956ರಲ್ಲಿ ಪ್ರಕಟಗೊಂಡಿತು. ಇದು ನಾರ್ನಿಯಾ ಲೋಕದ ಕೊನೆಯನ್ನು ನಿರೂಪಿಸುತ್ತದೆ. ಜಿಲ್ ಮತ್ತು ಯ‌ೂಸ್ಟೇಸ್ ಶಿಫ್ಟ್‌ ಎಂಬ ಒಂದು ಕಪಿಯಿಂದ ನಾರ್ನಿಯಾವನ್ನು ಉಳಿಸಲು ಹಿಂದಿರುಗುತ್ತಾರೆ. ಆ ಕಪಿಯು ಅಸ್ಲಾನ್‌ ಸಿಂಹದಂತೆ ಅಭಿನಯಿಸುವಂತೆ ಪಜಲ್‌ ಎಂಬ ಒಂದು ಕತ್ತೆಯ ಮೇಲೆ ಕುತಂತ್ರ ನಡೆಸಿ, ಕ್ಯಾಲರ್ಮೆನ್‌ನವರ ಮತ್ತು ರಾಜ ಟಿರಿಯನ್ ಮಧ್ಯೆ ಅಂತಿಮ ಹೋರಾಟ ನಡೆಯುವಂತೆ ಪ್ರೇರೇಪಿಸುತ್ತದೆ.
ಓದುವ ಕ್ರಮ
ಸರಣಿಯ ಅಭಿಮಾನಿಗಳು ಪುಸ್ತಕಗಳನ್ನು ಓದುವ ಕ್ರಮದ ಬಗ್ಗೆ ದೃಢವಾದ ಅಭಿಪ್ರಾಯವನ್ನು ಹೊಂದಿದ್ದಾರೆ. ದ ಮ್ಯಾಜಿಶಿಯನ್ಸ್ ನೆಫ್ಯೂ ಮತ್ತು ದ ಹೋರ್ಸ್ ಆಂಡ್ ಹಿಸ್ ಬಾಯ್  ಇವೆರಡು ಸಂಪುಟಗಳ ಕ್ರಮವು ವಿವಾದದಲ್ಲಿದೆ. ಇವೆರಡೂ ಅವನ್ನು ಬರೆದ ಕ್ರಮಕ್ಕಿಂತ ಗಮನಾರ್ಹವಾಗಿ ಮೊದಲಿನ ಸ್ಥಾನವನ್ನು ಪಡೆದುಕೊಳ್ಳುತ್ತವೆ. ಅಲ್ಲದೆ ಇವು ಇತರೆಗಳನ್ನು ಸಂಪರ್ಕಿಸುವ ಮುಖ್ಯ ಕಥೆಯಿಂದ ಹೊರಗುಳಿದಿವೆ. ಇತರ ಐದು ಪುಸ್ತಕಗಳ "ಓದುವ ಕ್ರಮ"ದ ಬಗ್ಗೆ ಭಿನ್ನಾಭಿಪ್ರಾಯವಿಲ್ಲ. ಪುಸ್ತಕಗಳು ಆರಂಭದಲ್ಲಿ ಪ್ರಕಟಗೊಳ್ಳುವಾಗ ಅವುಗಳಿಗೆ ಸಂಖ್ಯೆಗಳನ್ನು ಕೊಟ್ಟಿರಲಿಲ್ಲ. ಮೊದಲ ಅಮೇರಿಕಾದ-ಪ್ರಕಾಶಕ ಮ್ಯಾಕ್‌ಮಿಲ್ಲನ್‌ ಪುಸ್ತಕಗಳಿಗೆ ಆರಂಭಿಕ ಪ್ರಕಟನೆಯ ಕ್ರಮದ ಆಧಾರದಲ್ಲಿ ಸಂಖ್ಯೆಗಳನ್ನು ನೀಡಿದ. 1994ರಲ್ಲಿ ಹಾರ್ಪರ್ ಕೊಲಿನ್ಸ್‌ ಈ ಕಾದಂಬರಿಯ ಸರಣಿಯನ್ನು ತೆಗೆದುಕೊಂಡಾಗ ಪುಸ್ತಕಗಳಿಗೆ, ಲೆವಿಸ್‌ನ ಮಲಮಗ ಡೌಗ್ಲಸ್ ಗ್ರೆಶ್ಯಾಮ್‌ ಸೂಚಿಸಿದಂತೆ ಕಾಲಾನುಕ್ರಮದಲ್ಲಿ ಜೋಡಿಸಿದ ಕ್ರಮದಲ್ಲಿ ಮತ್ತೊಮ್ಮೆ ಸಂಖ್ಯೆಗಳನ್ನು ನೀಡಿದನು. ಗ್ರೆಶ್ಯಾಮ್ ಸೂಚಿಸಿದ ಕ್ರಮಕ್ಕೆ ನಿದರ್ಶನ ಒದಗಿಸುವ ಸಲುವಾಗಿ ಅವನು, ಕ್ರಮದ ಬಗ್ಗೆ ತನ್ನ ತಾಯಿಯೊಂದಿಗೆ ವಾಗ್ವಾದವನ್ನು ಹೊಂದಿದ್ದ ಅಮೇರಿಕಾದ ಒಬ್ಬ ಅಭಿಮಾನಿಯ ಪತ್ರವೊಂದಕ್ಕೆ 1957ರಲ್ಲಿ ಲೆವಿಸ್‌ ನೀಡಿದ ಉತ್ತರವನ್ನು ಈ ಹೀಗೆ ನಿರೂಪಿಸಿದ್ದಾನೆ:"ನಿಮ್ಮ ತಾಯಿಗಿಂತ ಹೆಚ್ಚಾಗಿ ಪುಸ್ತಕಗಳನ್ನು ಓದಲು ನೀವು ಅನುಸರಿಸಿದ ಕಾಲಾನುಕ್ರಮದಲ್ಲಿ ಜೋಡಿಸಿದ ಕ್ರಮವನ್ನು ನಾನು ಸಮ್ಮತಿಸುತ್ತೇನೆ. ನಿಮ್ಮ ತಾಯಿ ಯೋಚಿಸುವಂತೆ ಸರಣಿಯನ್ನು ಮೊದಲೇ ಯೋಜಿಸಿಲ್ಲ. ನಾನು ದ ಲಯನ್ ಅನ್ನು ಬರೆದಾಗ, ನಾನು ಮತ್ತಷ್ಟು ಬರೆಯುತ್ತೇನೆ ಅಂದುಕೊಂಡಿರಲಿಲ್ಲ.  ನಂತರ ನಾನು P. ಕ್ಯಾಸ್ಪಿಯನ್‌ ಅನ್ನು ಉತ್ತರಭಾಗವಾಗಿ ಬರೆದೆ. ಆಗಲೂ ಇನ್ನಷ್ಟು ಬರೆಯುತ್ತೇನೆ ಎಂದು ಭಾವಿಸಲಿಲ್ಲ. ದ ವೋಯೇಜ್ ಅನ್ನು ಬರೆದಾಗ ಇದು ಖಂಡಿತವಾಗಿ ಕೊನೆಯದು ಎಂದೆನಿಸಿದೆ. ಆದರೆ ಅದು ತಪ್ಪಾಗಿತ್ತು. ಆದ್ದರಿಂದ ಬಹುಶಃ ಅವನ್ನು ಯಾರಾದರು ಯಾವ ಕ್ರಮದಲ್ಲಿ ಓದುತ್ತಾರೆಂಬುದು ದೊಡ್ಡ ವಿಷಯವಲ್ಲ. ಅವು ಪ್ರಕಟಗೊಂಡ ಕ್ರಮದಲ್ಲೇ ನಾನು ಬರೆದಿದ್ದೇನೆಯೇ ಎಂಬುದರ ಬಗ್ಗೆ ನನಗೇ ಖಾತರಿಯಿಲ್ಲ."ಪುಸ್ತಕಗಳ ಹಾರ್ಪರ್ ಕೊಲಿನ್ಸ್‌‌ನ ಸಂಪೂರ್ಣ ಆವೃತ್ತಿಗಳಲ್ಲಿ (2005) ಪ್ರಕಾಶಕರು,ವ ಅವರು ಅಳವಡಿಸಿಕೊಂಡ ಸಂಖ್ಯೆಗಳನ್ನು ನೀಡುವ ಕ್ರಮದ ಬಗೆಗಿನ ಲೆವಿಸ್‌ನ ಆದ್ಯತೆಯನ್ನು ಬೆಂಬಲಿಸಲು ಕೃತಿಸ್ವಾಮ್ಯ ಪುಟದಲ್ಲಿ ಈ ಕೆಳಗಿನ ಹೇಳಿಕೆಯನ್ನು ಸೇರಿಸುವ ಮ‌ೂಲಕ ಈ ಪತ್ರವನ್ನು ಬಳಸುತ್ತಿದ್ದಾರೆ:"Although The Magician's Nephew was written several years after C. S. Lewis first began The Chronicles of Narnia, he wanted it to be read as the first book in the series. Harper Collins is happy to present these books in the order which Professor Lewis preferred." ಆದರೆ ಹೆಚ್ಚಿನ ವಿಧ್ವಾಂಸರು ಹಾರ್ಪರ್ ಕೊಲಿನ್ಸ್‌ನ ಈ ನಿರ್ಧಾರದ ಬಗ್ಗೆ ಅಸಮಧಾನ ವ್ಯಕ್ತಪಡಿಸುತ್ತಾರೆ ಹಾಗೂ ಲೆವಿಸ್‌ನ ಉದ್ದೇಶಕ್ಕೆ ಕಾಲಾನುಕ್ರಮದಲ್ಲಿ ಜೋಡಿಸಿದ ಕ್ರಮವೇ ಹೆಚ್ಚು ಸೂಕ್ತವಾದುದೆಂದು ಹೇಳುತ್ತಾರೆ . ಮ‌ೂಲ ಕ್ರಮಕ್ಕೆ ಹೆಚ್ಚು ಮಹತ್ವ ಕೊಡುವ ವಿಧ್ವಾಂಸರು ಮತ್ತು ಓದುಗರು, ಲೆವಿಸ್‌ ಅವನ ಯುವ ಪತ್ರವ್ಯವಹಾರಿಗೆ ಸೌಜನ್ಯಶೀಲನಾಗಿದ್ದಾನೆ ಮತ್ತು ಪುಸ್ತಕಗಳ ಕ್ರಮವನ್ನು ಅವನ ಇಚ್ಛೆಯಂತೆ ಬದಲಾಯಿಸಬಹುದಿತ್ತು ಎಂದು ನಂಬುತ್ತಾರೆ. ನಾರ್ನಿಯಾದ ಹೆಚ್ಚಿನ ಮ್ಯಾಜಿಕ್ ದ ಲಯನ್, ದ ವಿಚ್ ಆಂಡ್ ದ ವಾರ್ಡ್‌ರೋಬ್‌ ‌ನಲ್ಲಿ ಅನುಕ್ರಮವಾಗಿ ಇರುವ ಕಂಡುಬರುವ ರೀತಿಯಲ್ಲಿರುತ್ತದೆ ಎಂದು ಅವರು ಕಲ್ಪಿಸಿಕೊಳ್ಳುತ್ತಾರೆ. ನಿರೂಪಕ ಉಪಕರಣವಾದ ರಹಸ್ಯಮಯ ಬಟ್ಟೆಬೀರು ನಾರ್ನಿಯಾಕ್ಕೆ ದ ಮ್ಯಾಜಿಶಿಯನ್ಸ್ ನೆಫ್ಯೂ ಗಿಂತ ಅತ್ಯುತ್ತಮವಾದ ಪ್ರಸ್ತಾವನೆಯಾಗಿದೆ, ಇದರಲ್ಲಿ "ನಾರ್ನಿಯಾ" ಪದವು ಮೊದಲ ಪ್ಯಾರಾಗ್ರ್ಯಾಫ್‌ನಲ್ಲಿ ಓದುಗನಿಗೆ ಈ ಹಿಂದೆಯೇ ತಿಳಿದಿರುವ ಪದವಾಗಿ ಕಂಡುಬರುತ್ತದೆ ಎಂದು ಅವರು ಹೇಳುತ್ತಾರೆ. ದ ಲಯನ್, ದ ವಿಚ್ ಆಂಡ್ ದ ವಾರ್ಡ್‌ರೋಬ್‌ ‌ಅನ್ನು ಮೊದಲು ಓದಬೇಕೆಂಬುದನ್ನು ಮ‌ೂಲಗ್ರಂಥವೇ ಸ್ಪಷ್ಟ ಪಡಿಸುತ್ತದೆ ಎಂದೂ ಅವರು ತಿಳಿಸುತ್ತಾರೆ. ಉದಾಹರಣೆಗಾಗಿ, ಅಸ್ಲಾನ್ಅನ್ನು ದ ಲಯನ್, ದ ವಿಚ್ ಆಂಡ್ ದ ವಾರ್ಡ್‌ರೋಬ್‌ ‌ನಲ್ಲಿ ಸೂಚಿಸುವಾಗ ನಿರೂಪಕ ಹೀಗೆ ಹೇಳುತ್ತಾನೆ - "ನಿಮ್ಮಂತೆ ಯಾವ ಮಕ್ಕಳಿಗೂ ಅಸ್ಲಾನ್ ಎಂದರೆ ಯಾರು ಎಂಬುದು ತಿಳಿದಿರುವುದಿಲ್ಲ". ದ ಮ್ಯಾಜಿಶಿಯನ್ಸ್ ನೆಫ್ಯೂ ವನ್ನು ಅದಾಗಲೇ ಓದಿದ್ದರೆ ಇದು ಅಸಂಬದ್ಧವಾಗಿರುತ್ತದೆ. ಇಂತಹುದೇ ಇತರ ಮ‌ೂಲಗ್ರಂಥದ ಉದಾಹರಣೆಗಳನ್ನು ನೀಡಬಹುದು.
C.S. ಲೆವಿಸ್‌ ಇನ್ ಕಾಂಟೆಕ್ಸ್ಟ್‌ ಮತ್ತು ಬೇರ್‌ಫೇಸ್: ಎ ಗೈಡ್ ಟು C.S. ಲೆವಿಸ್‌ ‌ನ ಲೇಖಕ ಡೋರಿಸ್ ಮೇಯೆರ್‌, ಕಥೆಗಳನ್ನು ಕಾಲಾನುಕ್ರಮದಲ್ಲಿ ಜೋಡಿಸಿದರೆ "ಪ್ರತಿಯೊಂದು ಕಥೆಗಳ ಪರಿಣಾಮವನ್ನು ಕಡಿಮೆ ಮಾಡುತ್ತದೆ" ಮತ್ತು "ಸಂಪೂರ್ಣವಾಗಿ ಸಾಹಿತ್ಯಕ ರಚನೆಯನ್ನು ಅಸ್ಪಷ್ಟಗೊಳಿಸುತ್ತದೆ" ಎಂದು ಸೂಚಿಸುತ್ತಾನೆ. ಪೀಟರ್‌ ಶ್ಕ್ಯಾಕೆಲ್‌ ಅವನ ಪುಸ್ತಕ ಇಮ್ಯಾಜಿನೇಶನ್ ಆಂಡ್ ದ ಆರ್ಟ್ಸ್ ಇನ್ C.S. ಲೆವಿಸ್‌: ಜರ್ನಿಯಿಂಗ್ ಟು ನಾರ್ನಿಯಾ ಆಂಡ್ ಅದರ್ ವರ್ಲ್ಡ್‌ ‌ನಲ್ಲಿ ಈ ವಿಷಯಕ್ಕಾಗಿ ಒಂದು ಸಂಪೂರ್ಣ ಅಧ್ಯಾಯವನ್ನೇ ಮೀಸಲಿಟ್ಟಿದ್ದಾನೆ ಹಾಗೂ ರೀಡಿಂಗ್ ವಿದ್ ದ ಹಾರ್ಟ್: ದ ವೇ ಇನ್ಟು ನಾರ್ನಿಯಾ ‌ದಲ್ಲಿ ಹೀಗೆ ಬರೆಯುತ್ತಾನೆ:
ಕ್ರಿಶ್ಚಿಯನ್ ಹೋಲಿಕೆಗಳು
C.S. ಲೆವಿಸ್‌ ಒಬ್ಬ ಕ್ರೈಸ್ತ ಧರ್ಮಕ್ಕೆ ಮತಾಂತರಗೊಂಡವ. ಅವನು ಹಿಂದೆ ಕ್ರೈಸ್ತ ಧರ್ಮವನ್ನು ಸಮರ್ಥಿಸುವ ಮತ್ತು ಕ್ರಿಶ್ಚಿಯನ್ ಅಂಶಗಳ ಕಲ್ಪನೆಯ ಬಗ್ಗೆ ಕೆಲವು ಕೃತಿಗಳನ್ನು ರಚಿಸಿದ್ದನು. ಆದರೆ ಅವನು ಮ‌ೂಲತಃ ಕ್ರಿಶ್ಚಿಯನ್ ದೇವತಾಶಾಸ್ತ್ರಕ್ಕೆ ಸಂಬಂಧಿಸಿದ ವಿಷಯಗಳನ್ನು ಅವನ ನಾರ್ನಿಯಾ ಕಥೆಗಳಲ್ಲಿ ತರುವ ಉದ್ದೇಶವನ್ನು ಹೊಂದಿರಲಿಲ್ಲ. ಆತನು ಆಫ್ ಅದರ್ ವರ್ಲ್ಡ್ಸ್ ‌ನಲ್ಲಿ ಬರೆದಿರುವಂತೆ:"Some people seem to think that I began by asking myself how I could say something about Christianity to children; then fixed on the fairy tale as an instrument, then collected information about child psychology and decided what age group I’d write for; then drew up a list of basic Christian truths and hammered out 'allegories' to embody them. This is all pure moonshine. I couldn’t write in that way. It all began with images; a faun carrying an umbrella, a queen on a sledge, a magnificent lion. At first there wasn't anything Christian about them; that element pushed itself in of its own accord." ಸಾಂಕೇತಿಕ ನಿರೂಪಣೆ ಯ ವಿಷಯದಲ್ಲಿ ಹೆಚ್ಚು ನಿಪುಣನಾಗಿರುವ ಮತ್ತು ದ ಅಲೆಗರಿ ಆಫ್ ಲವ್ ಪುಸ್ತಕದ ಲೇಖಕ ಲೆವಿಸ್ ಈ ಪುಸ್ತಕಗಳು ಸಾಂಕೇತಿಕ ಕಥೆಗಳಲ್ಲ ಎಂದು ನಿರೂಪಿಸಿದ್ದಾನೆ. ಅವುಗಳ ಕ್ರಿಶ್ಚಿಯನ್ ಅಂಶಗಳು "ಕಲ್ಪಿಸಿಕೊಂಡದ್ದು" ಎಂದು ಹೇಳಿದ್ದಾನೆ. ಲೆವಿಸ್‌ನ ದೃಷ್ಟಿಕೋನದಲ್ಲಿ ನಾರ್ನಿಯಾವು ಒಂದು ಕಾಲ್ಪನಿಕ ಲೋಕ ಎಂಬುದನ್ನು ಇದು ಸೂಚಿಸುತ್ತದೆ. ಲೆವಿಸ್‌ 1958ರ ಡಿಸೆಂಬರ್‌ನಲ್ಲಿ ಮಿ. ಹುಕ್‌ಗೆ ಬರೆದ ಪತ್ರದಲ್ಲಿ ಹೀಗಿದೆ:"<nowiki>ದ ಪಿಲಿಗ್ರಿಮ್ಸ್ ಪ್ರೊಗ್ರೆಸ್‌ ‌ನಲ್ಲಿನ ಒಂದು ಪಾತ್ರ ಜೈಂಟ್ ಡೆಸ್ಪೇರ್‌ನಂತೆ ಅಸ್ಲಾನ್ಅನ್ನು ಅಶರೀರ ದೇವತೆಯಾಗಿ ನಿರೂಪಿಸಿದ್ದರೆ ಅದು ಸಾಂಕೇತಿಕ ಅರ್ಥವಿರುವ ಪಾತ್ರವಾಗುತ್ತಿತ್ತು.</nowiki> ವಾಸ್ತವವಾಗಿ, ಅದು 'ನಾರ್ನಿಯಾ ಎಂಬ ಲೋಕವು ನಿಜವಾಗಿಯ‌ೂ ಇದ್ದು, ಯೇಸು ಕ್ರಿಸ್ತನು ನೈಜವಾಗಿ ಮಾಡಿದಂತೆ ಆ ಲೋಕದಲ್ಲಿ ಅವತರಿಸಲು ಮತ್ತು ಸತ್ತು ಪುನಃ ಹುಟ್ಟಿಬರಲು ಆಯ್ಕೆ ಮಾಡಿದ್ದರೆ ಅವನು ಏನಾಗುತ್ತಿದ್ದನು?' ಎಂಬ ಪ್ರಶ್ನೆಗೆ ಊಹಾತ್ಮಕ ಉತ್ತರವನ್ನು ನೀಡುತ್ತದೆ. ಇದು ಸಾಂಕೇತಿಕ ಕಥೆ ಅಲ್ಲವೇ ಅಲ್ಲ."ಲೆವಿಸ್‌ ತನ್ನ ಈ ಕಾದಂಬರಿಗಳನ್ನು ಸಾಂಕೇತಿಕ ಕಥೆಗಳೆಂದು ಪರಿಗಣಿಸದಿದ್ದರೂ ಮತ್ತು ವಾರ್ಡ್‌ರೋಬ್‌ ನಲ್ಲಿ ಕ್ರಿಶ್ಚಿಯನ್ ಅಂಶಗಳನ್ನು ಸೇರಿಸಿಲ್ಲದಿದ್ದರೂ, ಅವನ್ನು ಬಹಿರಂಗಪಡಿಸಲು ಅವನು ಶಂಕಿಸಲಿಲ್ಲ. 1961ರ ಮಾರ್ಚ್‌ನಲ್ಲಿ ಬರೆದ ಲೆವಿಸ್‌ನ ಕೊನೆಯ ಪತ್ರಗಳಲ್ಲಿ ಒಂದಾದ ಪತ್ರವೊಂದರಲ್ಲಿ ಹೀಗೆ ಬರೆದಿದ್ದಾನೆ:
ಲೆವಿಸ್‌ನ ಜೀವನ
ಲೆವಿಸ್‌‌ನ ಆರಂಭಿಕ ಜೀವನವು ದ ಕ್ರೋನಿಕಲ್ಸ್ ಆಫ್ ನಾರ್ನಿಯಾದಲ್ಲಿ ಪ್ರತಿಧ್ವನಿಸುತ್ತದೆ. ಐರ್ಲ್ಯಾಂಡ್‌ನ ಬೆಲ್ಫಾಸ್ಟ್‌ನಲ್ಲಿ 1898ರಲ್ಲಿ ಜನಿಸಿದ ಲೆವಿಸ್‌ ಏಳು ವರ್ಷ ವಯಸ್ಸಿನವನಾಗಿದ್ದಾಗ ತನ್ನ ಕುಟುಂಬದೊಂದಿಗೆ ನಗರದ ಅಂಚಿನಲ್ಲಿರುವ ಒಂದು ದೊಡ್ಡ ಮನೆಗೆ ಆ ಮನೆಯು ವಿಸ್ತಾರವಾದ ಹಜಾರಗಳನ್ನು ಮತ್ತು ಖಾಲಿ ಕೋಣೆಗಳನ್ನು ಹೊಂದಿತ್ತು. ಲೆವಿಸ್‌ ಮತ್ತು ಅವನ ಸಹೋದರ ಮನೆಯನ್ನು ಸುತ್ತಿನೋಡುವಾಗ ಕಲ್ಪನೆಯಲ್ಲಿ ಲೋಕವೊಂದನ್ನು ಸೃಷ್ಟಿಸಿಕೊಳ್ಳುತ್ತಾರೆ - ಇದು ದ ಲಯನ್, ದ ವಿಚ್ ಆಂಡ್ ದ ವಾರ್ಡ್‌ರೋಬ್‌ ‌ನಲ್ಲಿ ಲ್ಯೂಸಿ ಕಂಡುಹಿಡಿಯುವ ನಾರ್ನಿಯಾದ ಮೇಲೆ ಪ್ರಭಾವ ಬೀರಿದೆ. ಕ್ಯಾಸ್ಪಿಯನ್‌ ಮತ್ತು ರಿಲಿಯನ್‌ರಂತೆ ಲೆವಿಸ್‌ ಸಹ ಸಣ್ಣ ವಯಸ್ಸಿನಲ್ಲಿಯೇ ಅವನ ತಾಯಿಯನ್ನು ಕಳೆದುಕೊಂಡಿದ್ದನು. ಪೆವೆನ್ಸಿ ಮಕ್ಕಳಂತೆ ಹಾಗೂ ಯ‌ೂಸ್ಟೇಸ್ ಸ್ಕ್ರಬ್ ಮತ್ತು ಜಿಲ್ ಪೋಲ್‌ರಂತೆ ಲೆವಿಸ್‌ ಸಹ ಅವನ ಬಾಲ್ಯದ ಹೆಚ್ಚಿನ ದಿನಗಳನ್ನು ಇಂಗ್ಲಿಷ್ ಬೋರ್ಡಿಂಗ್ ಶಾಲೆಯಲ್ಲಿ ಕಳೆದಿದ್ದನು. ವಿಶ್ವ ಸಮರ IIರ ಸಂದರ್ಭದಲ್ಲಿ ವಿಮಾನ ದಾಳಿಯಿಂದಾಗಿ ಲಂಡನ್‌ನ ಅನೇಕ ಮಕ್ಕಳು ಸ್ಥಳಾಂತರಿಸಲ್ಪಟ್ಟರು. ಆ ಸಂದರ್ಭದಲ್ಲಿ ಲ್ಯೂಸಿ ಹೆಸರಿನ ಅವನ ಧರ್ಮಪುತ್ರಿಯನ್ನೂ ಒಳಗೊಂಡಂತೆ ಕೆಲವು ಮಕ್ಕಳು ಲೆವಿಸ್‌ನೊಂದಿಗೆ ಆಕ್ಸ್‌ಫರ್ಡ್‌‌ನಲ್ಲಿನ ಅವನ ಮನೆಯಲ್ಲಿ ಉಳಿದುಕೊಂಡಿದ್ದರು, ಪೆವೆನ್ಸಿ ಮಕ್ಕಳು ಪ್ರೊಫೆಸರ್‌ನೊಂದಿಗೆ ಉಳಿದುಕೊಳ್ಳುವಂತೆ.
ಸುಳಿವು ಪಡೆ
ಲೆವಿಸ್‌ ಸುಳಿವು ಪಡೆಯ ಮುಖ್ಯ ಸದಸ್ಯನಾಗಿದ್ದನು. ಇದು J. R. R. ಟಾಲ್ಕೀನ್, ಚಾರ್ಲ್ಸ್ ವಿಲಿಯಮ್ಸ್, ಲೆವಿಸ್‌ನ ಸಹೋದರ W. H. ಲೆವಿಸ್‌ ಮತ್ತು ರೋಗರ್ ಲ್ಯಾನ್ಸೆಲಿನ್ ಗ್ರೀನ್ ಮೊದಲಾದ ಬರಹಗಾರರನ್ನು ಒಳಗೊಂಡಿದ್ದ ಆಕ್ಸ್‌ಫರ್ಡ್‌‌ನಲ್ಲಿದ್ದ ಒಂದು ಅನೌಪಚಾರಿಕ ಸಾಹಿತ್ಯಕ ಚರ್ಚಾ ಗುಂಪು. ಸಾಮಾನ್ಯವಾಗಿ ಮ್ಯಾಗ್ದಲೆನ್ ಕಾಲೇಜ್‌ನ C. S. ಲೆವಿಸ್‌ನ ಕಾಲೇಜು ಕೊಠಡಿಯಲ್ಲಿ ಗುರುವಾರ ಸಂಜೆ ಭೇಟಿಯಾಗುತ್ತಿದ್ದಾಗ ಆ ಚರ್ಚಾ ಗುಂಪು ಮುಖ್ಯವಾಗಿ ಪೂರ್ಣಗೊಳಿಸದ ಕೆಲಸಕಾರ್ಯಗಳ ಬಗ್ಗೆ ಚರ್ಚಿಸುತ್ತಿದ್ದವು. ಕೆಲವು ನಾರ್ನಿಯಾ ಕಥೆಗಳು ಅವುಗಳ ಅಭಿಪ್ರಾಯ ಮತ್ತು ವಿಮರ್ಶೆಗಾಗಿ ಸುಳಿವು ಪಡೆಯ ಬಗ್ಗೆ ಸಂಪೂರ್ಣವಾಗಿ ಅರಿತುಕೊಂಡಿದ್ದವು ಎಂದು ತಿಳಿಯಲಾಗಿದೆ.
ಪುರಾಣದ ಮತ್ತು ವಿಶ್ವವಿಜ್ಞಾನದ ಪ್ರಭಾವಗಳು
ಲೆವಿಸ್‌ ಮಧ್ಯಯುಗದ ಕೆಲ್ಟಿಕ್ ಸಾಹಿತ್ಯವನ್ನೂ ವ್ಯಾಪಕವಾಗಿ ಓದಿದ್ದನು. ಇದರ ಪ್ರಭಾವವು ಈ ಪುಸ್ತಕಗಳಾದ್ಯಂತ ಅತಿಹೆಚ್ಚಾಗಿ ದ ವೋಯೇಜ್ ಆಫ್ ದ ಡಾವ್ನ್ ಟ್ರೀಡರ್‌ ನಲ್ಲಿ ಪ್ರತಿಬಿಂಬಿತವಾಗಿದೆ. ಈ ಪುಸ್ತಕವು ಸಂಪೂರ್ಣವಾಗಿ ಇಮ್ರಾಮ ಗಳಲ್ಲಿ (ಏಕವಚನದಲ್ಲಿ ಇಮ್ರಾಮ್ ; iomramh,, ವೋಯೇಜ್ ) ಒಂದನ್ನು ಅನುಕರಿಸುತ್ತದೆ. ಈ ಇಮ್ರಾಮವು ಒಂದು ಪ್ರಕಾರದ ಸಾಂಪ್ರದಾಯಿಕ ಮಧ್ಯಯುಗದ ಐರಿಷ್ ಕಥೆ. ಇದರಲ್ಲಿ ಮುಖ್ಯಪಾತ್ರಗಳು ಹಲವಾರು ಅಸಾಧಾರಣ ದ್ವೀಪಗಳಿಗೆ ಹಡಗು ಪ್ರಯಾಣ ಮಾಡುತ್ತವೆ. ನಾರ್ನಿಯಾದಂತೆ ಮಧ್ಯಯುಗದ ಐರ್ಲ್ಯಾಂಡ್ ಸಹ ಕಡಿಮೆ ಪ್ರಾಬಲ್ಯದ ರಾಜರು ಮತ್ತು ರಾಣಿಯರನ್ನು ಅಥವಾ ಅಧೀನ ರಾಜರನ್ನು ಆಳುವ ಪ್ರಬಲ ರಾಜರ ಪರಂಪರೆಯನ್ನು ಹೊಂದಿತ್ತು. ಕೈರ್ ಪ್ಯಾರವೆಲ್‌ನಲ್ಲಿರುವ ಲೆವಿಸ್‌ನ ಪದ "ಕೈರ್", ವೆಲ್ಶ್ "ಕೇರ್" ಅಂದರೆ "ಕೋಟೆ"ಯನ್ನು ಹೋಲುತ್ತದೆ (ಕಾರ್ಡಿಫ್‌ನಂತಹ (ವೆಲ್ಶ್ ಕೇರ್ಡಿಡ್) ಇಂಗ್ಲಿಷ್ ಸ್ಥಳಗಳ ಹೆಸರಿನಲ್ಲಿರು 'ಕಾರ್'ನಂತೆ ಕಾಣಿಸುತ್ತದೆ). ರೀಪಿಚೀಪ್‌ನ ಸಣ್ಣ ಬುಟ್ಟಿ ದೋಣಿಯ‌ೂ ಸಹ ಕೆಲ್ಟಿಕ್ ರಾಷ್ಟ್ರಗಳ ಸಾಂಪ್ರದಾಯಿಕ ದೋಣಿಯಾಗಿದೆ.
ಪುಸ್ತಕಗಳ ಕೆಲವು ಅಂಶಗಳು ಹೆಚ್ಚು ಮಧ್ಯಯುಗದ್ದಾಗಿವೆ. ದ ವೋಯೇಜ್ ಆಫ್ ದ ಡಾವ್ನ್ ಟ್ರೀಡರ್‌ ‌ನಲ್ಲಿರುವ ಒಂದು-ಕಾಲಿನ ಮೋನೋಪಾಡ್‌ಗಳ ಅಥವಾ ಡಫೆಲ್‌ಪಡ್‌ಗಳ ಆಕಾರವು ಅದ್ಭುತ ಪೂರ್ವ ಪ್ರದೇಶಗಳಲ್ಲಿ ಜೀವಿಸುವ ಮಧ್ಯಯುಗದ
2008ರಲ್ಲಿ ಮೈಕೆಲ್ ವಾರ್ಡ್ ಪ್ಲ್ಯಾನೆಟ್ ನಾರ್ನಿಯಾ ವನ್ನು ಪ್ರಕಟಿಸಿದನು. ಇದು ಈ ಏಳು ಪುಸ್ತಕಗಳಲ್ಲಿ ಪ್ರತಿಯೊಂದೂ ಟಾಲೆಮಿಯ ಅಥವಾ ಭೂಕೇಂದ್ರೀಯ ಮಾದರಿಯ ಪ್ರಕಾರ ಮಧ್ಯಯುಗದಲ್ಲಿ ಹೆಸರಿಸಲಾದ ಏಳು ಚಲಿಸುವ ಆಕಾಶಕಾಯಗಳಲ್ಲಿ ಅಥವಾ "ಗ್ರಹಗಳಲ್ಲಿ" ಒಂದಕ್ಕೆ ಸಂಬಂಧಿಸಿದೆ ಎಂದು ಸೂಚಿಸುತ್ತದೆ. ಈ ಪ್ರತಿಯೊಂದು ಆಕಾಶಕಾಯಗಳು ಕೆಲವು ವೈಶಿಷ್ಟ್ಯಗಳನ್ನು ಹೊಂದಿವೆ ಎಂದು ಮಧ್ಯಯುಗದಲ್ಲಿ ನಂಬಲಾಗಿತ್ತು. ಈ ವೈಶಿಷ್ಟ್ಯಗಳನ್ನು ಲೆವಿಸ್‌ ಅವನ ಈ ಸರಣಿ ಕಾದಂಬರಿಗಳ ವಿಷಯಗಳಲ್ಲಿ ಉದ್ದೇಶಪೂರ್ವಕವಾಗಿ (ಆದರೆ ರಹಸ್ಯವಾಗಿ) ಬಳಸಿದ್ದಾನೆ. "ದ ಲಯನ್‌ನಲ್ಲಿ ಪೆವೆನ್ಸಿ ಮಕ್ಕಳು ಸಾರ್ವಭೌಮ ಜೊನಡಿಯಲ್ಲಿ ರಾಜರಾಗುತ್ತಾರೆ; ದ ಡಾವ್ನ್ ಟ್ರೀಡರ್‍ನಲ್ಲಿ ಅವರು ಸೋಲ್‌ನ ಹುಡುಕಾಟದ ಸಂದರ್ಭದಲ್ಲಿ ಬೆಳಕನ್ನು ಕುಡಿಯುತ್ತಾರೆ; ಪ್ರಿನ್ಸ್ ಕ್ಯಾಸ್ಪಿಯನ್‌ನಲ್ಲಿ ಅವರು ಪ್ರಬಲ ಮಾರ್ಸ್(ಮಂಗಳ ಗ್ರಹ)‌ನಿಂದಾಗಿ ಮತ್ತಷ್ಟು ದೃಢವಾಗುತ್ತಾರೆ; ದ ಸಿಲ್ವರ್ ಚೇರ್‌ನಲ್ಲಿ ಅವರು ಅಧೀನ ಅಧಿಕಾರಿ ಲ್ಯೂನಾನಿಂದ ವಿಧೇಯತೆಯನ್ನು ಕಲಿಯುತ್ತಾರೆ; ದ ಹೋರ್ಸ್ ಆಂಡ್ ಹಿಸ್ ಬಾಯ್‌ನಲ್ಲಿ ಅವರು ವಾಕ್ಚಾತುರ್ಯದ ಮರ್ಕ್ಯುರಿ(ಬುಧಗ್ರಹ)ಯಿಂದಾಗಿ ಕಾವ್ಯವನ್ನು ಪ್ರೀತಿಸಲು ಆರಂಭಿಸುತ್ತಾರೆ; ದ ಮ್ಯಾಜಿಶಿಯನ್ಸ್ ನೆಫ್ಯೂನಲ್ಲಿ ಅವರು ಫಲವತ್ತಾದ ವೀನಸ್(ಶುಕ್ರ ಗ್ರಹ)ನಿಂದಾಗಿ ಜೀವ-ಕೊಡುವ ಹಣ್ಣನ್ನು ಪಡೆಯುತ್ತಾರೆ; ಹಾಗೂ ದ ಲಾಸ್ಟ್ ಬ್ಯಾಟಲ್‌‌ನಲ್ಲಿ ಅವರು ಕೊರೆಯುವ ಚಳಿಯಿರುವ ಸ್ಯಾಟರ್ನ್(ಶನಿ ಗ್ರಹ)ನಲ್ಲಿ ತೀವ್ರ ನೋವು ಅನುಭವಿಸಿ ಸಾವನ್ನಪ್ಪುತ್ತಾರೆ." ಲೆವಿಸ್‌ ಮಧ್ಯಯುಗದ ಸಾಹಿತ್ಯಕ ನಿರೂಪಣೆಯಲ್ಲಿ ಮತ್ತು ನವೋದಯ ಜ್ಯೋತಿಶ್ಯಾಸ್ತ್ರದಲ್ಲಿ ಹೆಚ್ಚು ಆಸಕ್ತಿಯನ್ನು ಹೊಂದಿದ್ದನು. ಅವನ ಆರಂಭಿಕ ಕಾವ್ಯ ಎಲಿಜಬೆತ್ ರಾಣಿಯ ಕಾಲದ ಪ್ರಪಂಚ-ಅವಲೋಕನ ದ ಡಿಸ್ಕಾರ್ಡೆಡ್ ಇಮೇಜ್‌ ‌ನಂತಹ ಇತರ ಕೃತಿಗಳಲ್ಲಿ ಇದು ಅತಿಹೆಚ್ಚಾಗಿ ಪ್ರತಿಬಿಂಬಿತವಾಗಿದೆ ಮತ್ತು ಇದರ ಹೆಚ್ಚು ಕಣ್ಣಿಗೆ ಕಾಣುವಂತಿರುವ ಉಲ್ಲೇಖಗಳು ಅವನ ವಿಜ್ಞಾನ-ಕಾಲ್ಪನಿಕ ಕೃತಿತ್ರಯದಲ್ಲಿ ಕಾಣಬಹುದು. ಲೆವಿಸ್‌ ಕ್ರೋನಿಕಲ್ಸ್ಅನ್ನು ಮಧ್ಯಯುಗದ ಜ್ಯೋತಿಶ್ಯಾಸ್ತ್ರ ಅಸಂಭಾವ್ಯದ ಸಾಕಾರ ರೂಪವಾಗಿ ರಚಿಸಿದ್ದಾನೆ ಎಂಬ ವಾರ್ಡ್‌ನ ಸಮರ್ಥನೆಯನ್ನು ಇತರ ನಾರ್ನಿಯಾ ಪಂಡಿತರು ಕಂಡುಹಿಡಿದ್ದಾರೆ.
ಹೆಸರು
ನಾರ್ನಿಯಾ ಹೆಸರಿನ ಮ‌ೂಲದ ಬಗ್ಗೆ ಸರಿಯಾಗಿ ತಿಳಿದಿಲ್ಲ. ಪಾಲ್ ಫೋರ್ಡ್‌ನ ಕಂಪಾನಿಯನ್ ಟು ನಾರ್ನಿಯಾ ದ ಪ್ರಕಾರ ಲೆವಿಸ್‌, ನಾರ್ ನದಿಯ ನಂತರ ಕ್ರಿ. ಪೂ. 299ರಲ್ಲಿ ಅಧೀನಕ್ಕೆ ತೆಗೆದುಕೊಂಡ ರೋಮನ್ನರು ನಾರ್ನಿಯಾ ಎಂದು ಮರುಹೆಸರಿಸಿದ, ಪ್ರಾಚೀನ ಇಟಲಿಯ ಅಂಬ್ರಿಯ ನಗರದ ನಿಕ್ವಿನಿಯಂಅನ್ನು ಪರೋಕ್ಷವಾಗಿ ಸೂಚಿಸುತ್ತಿದ್ದಾನೆ ಎಂಬುದಕ್ಕೆ ಯಾವುದೇ ಸಾಕ್ಷ್ಯಾಧಾರವಿಲ್ಲ. ಲೆವಿಸ್‌ ಆಕ್ಸ್‌ಫರ್ಡ್‌ನಲ್ಲಿ ಶ್ರೇಷ್ಠ ಸಾಹಿತ್ಯ ಕೃತಿಗಳನ್ನು ಓದಿದ್ದರಿಂದ, ಅವನು ನಾರ್ನಿಯಾಕ್ಕೆ ಕನಿಷ್ಠ ಏಳು ಅಥವಾ ಅದಕ್ಕಿಂತ ಹೆಚ್ಚು ಉಲ್ಲೇಖಗಳನ್ನು ಲ್ಯಾಟಿನ್ ಸಾಹಿತ್ಯದಿಂದ ಪಡೆದಿರಬಹುದಾದ ಸಾಧ್ಯತೆ ಇದೆ. ಮಧ್ಯಯುಗದ ಮತ್ತು ಪುನರುತ್ಥಾನ ಸಾಹಿತ್ಯವನ್ನು ಅಧ್ಯಯನ ಮಾಡಿದ ಲೆವಿಸ್‌, 1501ರ ಜರ್ಮನ್ ಧರ್ಮಗ್ರಂಥ ಎರ್ಕೋಲೆ ಡಿಎಸ್ಟೆ ಬರೆದ ವಂಡರ್ಲಿಚಿ ಗೆಸ್ಚಿಚ್ಟನೆ ವನ್ ಗೈಸ್ಟ್ಲಿಚೆನ್ ವೈಬಿಲ್ಡರ್ನ್ ("ಕ್ರೈಸ್ತ ಸನ್ಯಾಸಿನಿಯರ ಅಧ್ಬುತ ಕಥೆಗಳು")‌ನಲ್ಲಿನ ಲ್ಯೂಸಿಯಾ ವನ್ ನಾರ್ನಿಯಾ  ("ಲ್ಯೂಸಿ ಆಫ್ ನಾರ್ನಿಯಾ")ದ ಉಲ್ಲೇಖದ ಬಗ್ಗೆ ತಿಳಿದಿರಬಹುದಾದ ಸಂಭವವೂ ಇದೆ (ಆದರೆ ಯಾವುದೇ ಪ್ರಬಲ ಸಾಕ್ಷ್ಯವಿಲ್ಲ). ಟಾಲ್ಕೀನ್‌ನ ಮರಣಾನಂತರ ಪ್ರಕಟಗೊಂಡ ನಾರ್ನ್ ಐ ಚಿನ್ ಹ್ಯುರಿನ್ ‌ನಲ್ಲಿರುವ ಕ್ರೈಸ್ತ ಪಾದ್ರಿ ಅಥವಾ ಕಾವ್ಯಾತ್ಮಕ ನಿರೂಪಕ ಎಂಬರ್ಥವಿರುವ ಅವನ ಎಲ್ವಿಶ್ (ಸಿಂಡರಿನ್) ಪದ ನಾರ್ನ್ ಒಂದಿಗೆ ಹೋಲಿಕೆ ಇರುವ ಬಗ್ಗೆ ಯಾವುದೇ ಸಾಕ್ಷ್ಯಾಧಾರವಿಲ್ಲ. ಇದರ ಬಗ್ಗೆ ಲೆವಿಸ್‌ ಸುಳಿವು ಪಡೆಯಲ್ಲಿ ಓದಿರಬಹುದು ಅಥವಾ ಕೇಳಿರಬಹುದು.
ಲೇಖಕರ ಮೇಲಿನ ಪ್ರಭಾವ
ಕಲ್ಪನಾಶಕ್ತಿಯ ಲೇಖಕ ನೈಲ್ ಗೈಮ್ಯಾನ್‌ 2004ರಲ್ಲಿ ದ ಪ್ರೋಬ್ಲೆಮ್ ಆಫ್ ಸೂಸಾನ್ ಎಂಬ ಒಂದು ಸಣ್ಣ ಕಥೆಯನ್ನು ಬರೆದನು. ಅದರಲ್ಲಿ ಒಬ್ಬಳು ಹಿರಿಯ ಮಹಿಳೆ ಪ್ರೊಫೆಸರ್ ಹೇಸ್ಟಿಂಗ್ಸ್‌ಳನ್ನು, ರೈಲು ಅಪಘಾತವೊಂದರಲ್ಲಿ ಅವಳ ಇಡೀ ಕುಟುಂಬ ಸಾವನ್ನಪ್ಪಿದುದರ ಆಘಾತ ಮತ್ತು ದುಃಖದಲ್ಲಿರುವಂತೆ ಚಿತ್ರಿಸಲಾಗಿದೆ. ಆ ಮಹಿಳೆಯ ಕೊನೆಯ ಹೆಸರನ್ನು ಬಹಿರಂಗ ಪಡಿಸಲಾಗಿಲ್ಲ. ಆದರೆ ಆಕೆ ಅವಳ ಸಹೋದರನನ್ನು "ಎಡ್" ಎಂದು ಪ್ರಸ್ತಾವಿಸುತ್ತಾಳೆ. ಇದು ಹಿರಿಯ ಮಹಿಳೆಯಾಗಿರುವುದು ಸೂಸಾನ್ ಪೆವೆನ್ಸಿ ಎಂಬುದನ್ನು ಬಲವಾಗಿ ಸೂಚಿಸುತ್ತದೆ. ಕಥೆಯಲ್ಲಿ ಗೈಮ್ಯಾನ್, ಸೂಸಾನ್‌ನ ಬಗೆಗಿನ ಲೆವಿಸ್‌ನ ನಿರೂಪಣೆಯ ವಿಮರ್ಶನ ಕಲೆಯಾಗಿ ಕಾಲ್ಪನಿಕ ರೂಪದಲ್ಲಿ ಪ್ರಸ್ತಾಪಿಸುತ್ತಾನೆ. ದ ಪ್ರೋಬ್ಲೆಮ್ ಆಫ್ ಸೂಸಾನ್ ಅನ್ನು ವಯಸ್ಕ ಓದುಗರಿಗಾಗಿ ಬರೆಯಲಾಗಿದೆ ಹಾಗೂ ಇದು ಲೈಂಗಿಕತೆ ಮತ್ತು ದೌರ್ಜನ್ಯದ ಬಗ್ಗೆ ತಿಳಿಸುತ್ತದೆ. ಗೈಮ್ಯಾನ್‌ನ ವಯಸ್ಕರ-ಭಯಾನಕ-ಕಿರು-ಕಾದಂಬರಿ ಕೊರಲಿನ್‌ ಅನ್ನೂ ಸಹ ದ ಲಯನ್, ದ ವಿಚ್ ಆಂಡ್ ದ ವಾರ್ಡ್‌ರೋಬ್‌  ಒಂದಿಗೆ ಹೋಲಿಕೆ ಮಾಡಬಹುದು. (ಎರಡೂ ಪುಸ್ತಕಗಳು, ಎಳೆಯ ಹುಡುಗಿಯರು ಅವರ ಮನೆಯಲ್ಲಿರುವ ಬಾಗಿಲುಗಳ ಮ‌ೂಲಕ ಮಾಂತ್ರಿಕ ಲೋಕಕ್ಕೆ ಹೋಗುವ ಮತ್ತು ಮಾತನಾಡುವ ಪ್ರಾಣಿಗಳ ಸಹಾಯದಿಂದ ದುಷ್ಟಶಕ್ತಿಗಳೊಂದಿಗೆ ಹೋರಾಡುವ ಕಥೆಯನ್ನು ಒಳಗೊಂಡಿವೆ.) ಹೆಚ್ಚುವರಿಯಾಗಿ, ಗೈಮ್ಯಾನ್‌ನ ಸ್ಯಾಂಡ್‌ಮ್ಯಾನ್‌ ರೇಖಾಚಿತ್ರಗಳ ಕಾದಂಬರಿ ಸರಣಿಯು ಅದರ ಎ ಗೇಮ್ ಆಫ್ ಯು  ಎಂಬ ಶೀರ್ಷಿಕೆಯ ಕಥೆಯಲ್ಲಿ ನಾರ್ನಿಯಾ-ರೀತಿಯ "ಕನಸಿನ ದ್ವೀಪ"ವೊಂದನ್ನು ನಿರೂಪಿಸುತ್ತದೆ.
ಕ್ಯಾಥೆರಿನ್ ಪ್ಯಾಟರ್ಸನ್‌ಳ ಪುಸ್ತಕ ಬ್ರಿಡ್ಜ್ ಟು ಟೆರಬಿಥಿಯಾ ದಲ್ಲಿ, ಒಂದು ಪ್ರಮುಖ ಪಾತ್ರ ಲೆಸ್ಲಿಯು ಮತ್ತೊಂದು ಮುಖ್ಯ ಪಾತ್ರ ಜೆಸ್ಸಿಗೆ ತನ್ನ ಅಚ್ಚುಮೆಚ್ಚಿನ C. S. ಲೆವಿಸ್‌ನ ಪುಸ್ತಕದ ಬಗ್ಗೆ ಹೇಳುತ್ತಾಳೆ ಮತ್ತು ನಾರ್ನಿಯಾ ದ ಬಗ್ಗೆ ಸೂಚಿಸುತ್ತಾಳೆ. ಕೆಲವರು ಪ್ಯಾಟರ್ಸನ್‌ಳ ಪುಸ್ತಕವು "ಟೆರಬಿಂಥಿಯಾ" ಹೆಸರಿಗೆ ನಾರ್ನಿಯಾ ದ್ವೀಪದ ಹೆಸರನ್ನು ತೆಗೆದುಕೊಂಡಿದೆ ಎಂದು ಹೇಳುತ್ತಾ ಆಕೆ ಕೃತಿಚೌರ್ಯ ಮಾಡಿದ್ದಾಳೆಂದು ದೂರಿದ್ದಾರೆ; ಆದರೆ ಪ್ಯಾಟರ್ಸನ್‌ ಆ ಉಲ್ಲೇಖವು ಉದ್ದೇಶಪೂರ್ವಕವಾದುದಲ್ಲ ಎಂದು ಹೇಳಿಕೊಂಡಿದ್ದಾಳೆ.
ಬಿದರಕೋಟೆ
ಬಿದರಕೋಟೆ, ಕರ್ನಾಟಕ ರಾಜ್ಯದ ಮಂಡ್ಯ ಜಿಲ್ಲೆಯ ಮದ್ದೂರು ತಾಲೂಕಿನ ಒಂದು ಗ್ರಾಮ. ಮಂಡ್ಯ ಜಿಲ್ಲಾಕೇಂದ್ರದಿಂದ ೨೦ ಕಿಲೋಮೀಟರ್ ಹಾಗೂ ಮದ್ದೂರು ತಾಲೂಕು ಕೇಂದ್ರದಿಂದ ೨೦ ಕಿಲೋಮೀಟರ್ ದೂರದಲ್ಲಿದೆ.
ದ ಕ್ರೋನಿಕಲ್ಸ್ ಆಫ್ ನಾರ್ನಿಯಾ
ಲೇಖಕರ ಮೇಲಿನ ಪ್ರಭಾವ
ವಿಜ್ಞಾನ-ಕಾಲ್ಪನಿಕ ಲೇಖಕ ಗ್ರೆಗ್ ಏಗನ್‌ನ ಸಣ್ಣ ಕಥೆ ಒರಾಕಲ್, ಕಾಲ್ಪನಿಕ ನೆಸಿಕಾ ಸಾಮ್ರಾಜ್ಯದ ಬಗ್ಗೆ ಕಾದಂಬರಿಗಳನ್ನು ಬರೆದ ಮತ್ತು ಪತ್ನಿಯು ಕ್ಯಾನ್ಸರ್‌ನಿಂದಾಗಿ ಸಾವನ್ನಪ್ಪುವ "ಜ್ಯಾಕ್" ಎಂಬ ಉಪನಾಮದ ಲೇಖಕನ ಕಾದಂಬರಿಯೊಂದಿಗೆ ಹೋಲಿಕೆಯಿರುವ ಲೋಕವನ್ನು ನಿರೂಪಿಸುತ್ತದೆ. ಈ ಕಥೆಯು ಧರ್ಮದ ಸಮಸ್ಯೆಗಳನ್ನು ಹಾಗೂ ವಿಜ್ಞಾನ ಮತ್ತು ಜ್ಞಾನದ ನಡುವಿನ ಸತ್ಯವನ್ನು ಪರಿಶೋಧಿಸಲು ನಾರ್ನಿಯಾದ ಅನೇಕ ಸಾಂಕೇತಿಕ ನಿರೂಪಣೆಗಳನ್ನು ಬಳಸಿಕೊಳ್ಳುತ್ತದೆ.
ಜನಪ್ರಿಯ ಸಂಸ್ಕೃತಿಯ ಮೇಲಿನ ಪ್ರಭಾವ
ಯಾವುದೇ ಜನಪ್ರಿಯ, ದೀರ್ಘಕಾಲಿಕ ಕೃತಿಯ ಬಗ್ಗೆ ಒಬ್ಬರು ನಿರೀಕ್ಷಿಸುವಂತೆ ದ ಕ್ರೋನಿಕಲ್ಸ್ ಆಫ್ ನಾರ್ನಿಯಾ ದ ಉಲ್ಲೇಖಗಳು ಪಾಪ್ ಸಂಸ್ಕೃತಿಯಲ್ಲಿ ಸಾಮಾನ್ಯವಾಗಿವೆ. ಬಟ್ಟೆಬೀರಿನ ಮ‌ೂಲಕ ಪ್ರಯಾಣಿಸುವ ಅಸ್ಲಾನ್ ಸಿಂಹದ ಉಲ್ಲೇಖಗಳು ಮತ್ತು ದ ಕ್ರೋನಿಕಲ್ಸ್ ಆಫ್ ನಾರ್ನಿಯಾ ದ ನೇರ ಉಲ್ಲೇಖಗಳು ಪುಸ್ತಕ, ದೂರದರ್ಶನ, ಹಾಡು, ಆಟ ಮತ್ತು ರೇಖಾಚಿತ್ರಗಳ ಕಾದಂಬರಿಗಳಲ್ಲಿ ಕಂಡುಬರುತ್ತವೆ.
ಬಿದರಕೋಟೆ
'ಹೊಂಬಿನಾಯ್ಕ' ಎಂಬ ಪಾಳೇಗಾರ ಈ ಊರನ್ನು ಆಳಿದವರಲ್ಲಿ ಕೊನೆಯವನು. ದೇವೀರಮ್ಮ  ಈ ಗ್ರಾಮದ ದೇವತೆ. 'ವರದರಾಜ ಸ್ವಾಮಿ' ಇನ್ನೊಂದು ಪ್ರಮುಖ ದೇವಸ್ಥಾನ. ಊರಿನ ಉತ್ತರಬಾಗದಲ್ಲಿರುವ ಕೆರೆಯ ಕೆಳಗೆ ಚೋಳರ ಕಾಲದ 'ಸೋಮೇಶ್ವರ' ದೇವಾಲಯವಿದೆ.
ಈ ಗ್ರಾಮವು 'ಬಿದರಕೋಟೆ ಗ್ರಾಮ ಪಂಚಾಯಿತಿ'ಯ ಕೇಂದ್ರಸ್ಥಾನವೂ ಆಗಿದೆ.
ವರ್ಗ:ಮಂಡ್ಯ ಜಿಲ್ಲೆ ವರ್ಗ:ಮದ್ದೂರು ತಾಲ್ಲೂಕು
ದ ಕ್ರೋನಿಕಲ್ಸ್ ಆಫ್ ನಾರ್ನಿಯಾ
ಜನಪ್ರಿಯ ಸಂಸ್ಕೃತಿಯ ಮೇಲಿನ ಪ್ರಭಾವ
ನಾರ್ನಿಯಾದ ಸಂಗೀತ ಉಲ್ಲೇಖಗಳು ಬಿಲ್ಲಿ ಬ್ರೀತ್ಸ್‌ ಎಂಬ ಆಲ್ಬಂನ ಫಿಲಿಶ್‌ನ ಹಾಡು ಪ್ರಿನ್ಸ್ ಕ್ಯಾಸ್ಪಿಯನ್ ಅನ್ನು ಒಳಗೊಂಡಿವೆ.
ರೇಖಾಚಿತ್ರಗಳ ಕಾದಂಬರಿ ದ ಲೀಗ್ ಆಫ್ ಎಕ್ಸ್ಟ್ರಾರ್ಡಿನರಿ ಜಂಟಲ್‌ಮ್ಯಾನ್‌ (ಸಂಪುಟ 2, ಸಂಖ್ಯೆ 1) ಕಲ್ಪನಾಶಕ್ತಿಯ ಸಾಹಿತ್ಯದ ಅನೇಕ ಪ್ರಸಿದ್ಧ ಕೃತಿಗಳಿಗೆ ಹಲವಾರು ಉಲ್ಲೇಖಗಳನ್ನು ನೀಡಿದೆ. ಒಂದು ಗ್ರಂಥಭಾಗವು ದ ಮ್ಯಾಜಿಶಿಯನ್ಸ್ ನೆಫ್ಯೂ ವಿನ ಸೇಬು ಹಣ್ಣಿನ ಮರವನ್ನು ನಿರೂಪಿಸುತ್ತದೆ. ಸರಣಿಯಲ್ಲಿನ ಹಾಸ್ಯ ವ್ಯಕ್ತಿಯೊಂದು ಸೇಬು ಹಣ್ಣಿನ ಮರದಿಂದ ಬಟ್ಟೆಬೀರನ್ನು ಮಾಡುವ ಸಾಧ್ಯತೆಯ ಬಗ್ಗೆ ಸೂಚಿಸುತ್ತದೆ.
ಜನಪ್ರಿಯ ದೂರದರ್ಶನವೊಂದು ಅಸ್ಲಾನ್‌ನ ಅನೇಕ ರೂಪಗಳನ್ನು ಒಳಗೊಂಡ ನಾರ್ನಿಯಾವನ್ನು ಸೂಚಿಸುವ ಸೌತ್ ಪಾರ್ಕ್ ‌‌ಅನ್ನು ಪ್ರದರ್ಶಿಸಿದೆ; "ಫ್ಯಾಮಿಲಿ ಗೇ"ಯಲ್ಲಿ  ಮಿ. ತುಮ್ನಸ್ ಒಂದು ಪಾತ್ರಾಭಿನಯ ಮಾಡುತ್ತಾನೆ; ಲೋಸ್ಟ್ ‌ನ ಒಂದು ಪಾತ್ರಕ್ಕೆ ಚಾರ್ಲೋಟ್ ಸ್ಟ್ಯಾಪ್ಲೆಸ್ ಲೆವಿಸ್‌ ಎಂದು ಹೆಸರಿಡಲಾಗಿದೆ.
ನಾರ್ನಿಯಾದ ಬಗ್ಗೆ ಸೂಚ್ಯವಾದ ಉಲ್ಲೇಖವನ್ನು ಹೊಂದಿರುವ ಒಂದು ಕಂಪ್ಯೂಟರ್ ಆಟವೆಂದರೆ ಸೈಮನ್ ದ ಸಾರ್ಕರರ್. ಇದರಲ್ಲಿ ಮುಖ್ಯ ಪಾತ್ರವು ಕಲ್ಲಿನ ಮೇಜೊಂದನ್ನು ಕಂಡುಹಿಡಿದು ಅದನ್ನು "ಅತಿದೊಡ್ಡ ಪ್ರಮಾಣದ ಆಹಾರ ಮತ್ತು ಕೇಸರಗಳಿಲ್ಲದ ಸಿಂಹಕ್ಕೆ ಸೂಕ್ತವಾದುದು" ಎಂದು ಕರೆಯುವ ಒಂದು ದೃಶ್ಯವಿದೆ.
ಲಿಂಗ ರೂಢರೂಪಕ್ಕೆ ತರುವುದು
C. S. ಲೆವಿಸ್‌ ಮತ್ತು ದ ಕ್ರೋನಿಕಲ್ಸ್ ಆಫ್ ನಾರ್ನಿಯಾ ಹಲವಾರು ವರ್ಷಗಳ ಕಾಲ ಸಮಕಾಲೀನ ಲೇಖಕರಿಂದ ಅನೇಕ ಟೀಕೆಗಳಿಗೆ ಒಳಗಾಯಿತು. ದ ಲಾಸ್ಟ್ ಬ್ಯಾಟಲ್‌ ‌ನಲ್ಲಿನ ಸೂಸಾನ್ ಪೆವೆನ್ಸಿಯ ವಿವರಣೆಯಲ್ಲಿ ಲೆವಿಸ್‌ ಸೂಸಾನ್‌ಳನ್ನು "ನಾರ್ನಿಯಾದ ಸ್ನೇಹಿತಳಲ್ಲ" ಮತ್ತು "ನೈಲಾನ, ಲಿಪ್‌ಸ್ಟಿಕ್ ಮತ್ತು ಆಮಂತ್ರಣಗಳಲ್ಲದ ಹೊರತು ಬೇರೆ ಯಾವುದರಲ್ಲೂ ಆಸಕ್ತಿಯನ್ನು ಹೊಂದಿಲ್ಲ" ಎಂದು ಚಿತ್ರಿಸುವ ಮ‌ೂಲಕ ಲಿಂಗ ಭೇದಭಾವದ ವಿಷಯಗಳನ್ನು ಒತ್ತಿಹೇಳಿದ್ದಾನೆ.
ಹ್ಯಾರಿ ಪಾಟರ್‌ ಪುಸ್ತಕ ಸರಣಿಯ ಲೇಖಕಿ J.K. ಹೀಗೆ ಹೇಳಿದ್ದಾಳೆ:"ವಯಸ್ಸಾದ ಹುಡುಗಿ ಸೂಸಾನ್ ಲಿಪ್‌ಸ್ಟಿಕ್‌ನಲ್ಲಿ ಹೆಚ್ಚು ಆಸಕ್ತಿ ಹೊಂದಿರುವುದರಿಂದಾಗಿಯೇ ನಾರ್ನಿಯಾಕ್ಕೆ ಬರುತ್ತಾಳೆ, ಎಂಬ ವಿಷಯವನ್ನು ಇಲ್ಲಿ ಗಮನಿಸಬೇಕು. ಹುಡುಗಿ ಎಂಬ ಕಾರಣಕ್ಕಾಗಿ ಹಿಂಸೆಗೊಳಗಾಗುವುದರಿಂದ, ಅವಳು ಧರ್ಮವಿರೋಧಿಯಾಗುತ್ತಾಳೆ. ಈ ಬಗ್ಗೆ ನನಗೂ ದೊಡ್ಡ ಸಮಸ್ಯೆ ಇದೆ."ಹಿಸ್ ಡಾರ್ಕ್ ಮೆಟೀರಿಯಲ್ಸ್ ‌‍‌ ಕೃತಿತ್ರಯ ಲೇಖಕ ಮತ್ತು ಲೆವಿಸ್‌ನ ಕೃತಿಯ ತೀವ್ರ ವಿಮರ್ಶಕ ಫಿಲಿಪ್ ಪುಲ್‌ಮ್ಯಾನ್‌    ನಾರ್ನಿಯಾ ಕಥೆಗಳನ್ನು "ಮಹಿಳೆಗೆ ಭಾರಿ ಅಗೌರವ ತರುವವು" ಎಂದು ಹೇಳಿದ್ದಾನೆ. ಅಲ್ಲದೇ ಕಥೆಯಲ್ಲಿನ ಸೂಸಾನ್‌ಳ ಚಿಕ್ಕಭಾಗವನ್ನು ಹೀಗೆಂದು ವಿವರಿಸಿದ್ದಾನೆ:"ಸಿಂಡೆರೆಲ್ಲಾ ಮಾದರಿಯ ಸೂಸಾನ್ ಅವಳ ಜೀವನದ ಒಂದು ಹಂತದಿಂದ ಮತ್ತೊಂದು ಹಂತಕ್ಕೆ ಪರಿವರ್ತನೆಯಾಗುತ್ತಾಳೆ. ಲೆವಿಸ್‌ ಅದನ್ನು ಒಪ್ಪುವುದಿಲ್ಲ. ಅವನು ಸಾಮಾನ್ಯವಾಗಿ ಮಹಿಳೆಯರನ್ನು ಅಥವಾ ಲೈಂಗಿಕತೆಯನ್ನು, ಕನಿಷ್ಠ ಪಕ್ಷ ನಾರ್ನಿಯಾ ಪುಸ್ತಕಗಳನ್ನು ಬರೆಯುವಾಗಿನ ಹಂತದಲ್ಲೂ ಇಷ್ಟಪಡುತ್ತಿರಲಿಲ್ಲ. ಅವನು ವಿವೇಕದಿಂದ ಬೆಳೆಯಬೇಕಾದ ಉದ್ದೇಶದ ಬಗ್ಗೆ ಗಾಬರಿಯಾದನು."ಅಭಿಮಾನಿಗಳ ನಿಯತಕಾಲಿಕದ ಸಂಪಾದಕ ಆಂಡ್ರಿವ್ ರಿಲ್‌ಸ್ಟೋನ್, "ಲಿಪ್‌ಸ್ಟಿಕ್‌, ನೈಲಾನ್ ಮತ್ತು ಆಮಂತ್ರಣ"ಗಳ ಉದ್ಧರಣವನ್ನು ಸಂದರ್ಭದ ಹೊರಗಿನಿಂದ ಪಡೆಯಲಾಗಿದೆ, ಎಂದು ವಾದಿಸುವ ಮ‌ೂಲಕ ಈ ಅಭಿಪ್ರಾಯವನ್ನು ವಿರೋಧಿಸುತ್ತಾನೆ. ಇದನ್ನು ಸೂಸಾನ್ ನಾರ್ನಿಯಾವನ್ನು ನಂಬುವುದಿಲ್ಲವಾದ್ದರಿಂದ ಅವಳನ್ನು ಅದರಿಂದ ಹೊರಗಿಡುವ ಮ‌ೂಲಕ ದ ಲಾಸ್ಟ್ ಬ್ಯಾಟಲ್‌ ನಲ್ಲಿ ತೋರಿಸಲಾಗುತ್ತದೆ. ದ ಲಾಸ್ಟ್ ಬ್ಯಾಟಲ್‌ ‌ನ ಕೊನೆಯಲ್ಲಿ ಸೂಸಾನ್ ಮತ್ತೆಯ‌ೂ ಜೀವಂತವಿರುತ್ತಾಳೆ; ಅವಳ ಅಂತಿಮ ಭವಿಷ್ಯದ ಬಗ್ಗೆ ಸರಣಿಯಲ್ಲಿ ನಿರ್ದಿಷ್ಟವಾಗಿ ಹೇಳಿಲ್ಲ. ಸೂಸಾನ್‌ಳ ಬಾಲ್ಯ ಮತ್ತು ಲೈಂಗಿಕ ಬೆಳವಣಿಗೆಯ ಬಗ್ಗೆ ದ ಹೋರ್ಸ್ ಆಂಡ್ ಹಿಸ್ ಬಾಯ್ ‌ನಲ್ಲಿ ಗುಣಾತ್ಮಕವಾಗಿಯೇ ಚಿತ್ರಿಸಲಾಗಿದೆ. ಆದ್ದರಿಂದ ಅವಳನ್ನು ನಾರ್ನಿಯಾದಿಂದ ಹೊರಹಾಕುವುದಕ್ಕೆ ಇವು ಅಸಂಭವ ಕಾರಣಗಳಾಗಿವೆ.
ವಿಜಾಪುರ ಶಹರ
ವಿಜಾಪುರ (ಆಂಗ್ಲ: ಬಿಜಾಪುರ) ಕರ್ನಾಟಕ ರಾಜ್ಯದ ಒಂದು ಜಿಲ್ಲೆ ಮತ್ತು ನಗರ. ಈ ಜಿಲ್ಲೆಯ ಜಿಲ್ಲಾಡಾಳಿತ ಮತ್ತು ಪ್ರಮುಖ ನಗರ ವಿಜಾಪುರ. ಬಿಜಾಪುರ ನಗರ ಬೆಂಗಳೂರಿನಿಂದ ಉತ್ತರಪಶ್ಚಿಮಕ್ಕೆ ೫೩೦ ಕಿಮೀ ದೂರದಲ್ಲಿದೆ.